Grad Beograd nastavlja da ulaže u klubove za stare - Beogradski Portal\nGrad Beograd nastavlja da ulaže u klubove za stare\nProstor u kojem se nalazi je u prizemlju stambene zgrade, površine 193 kvadratna metra. U objektu se izvode radovi koji obuhvataju demontažu, zidarske, podopolagačke, molersko-farbarske, stolarske, mašinske, elektro i ostale radove.\nDogađaju su prisustvovali direktor Gerontološkog centra Beograd Srđan Dimitrijević i rukovodilac Radne jedinice Dnevni centri i klubovi pri ovoj ustanovi Miloš Minić.\nStanisavljević je tom prilikom istakla da Sekretarijat za socijalnu zaštitu redovno ulaže u objekte socijalne zaštite, osluškujući potrebe naših najstarijih sugrađana, a da je ovaj klub jedan od prvih klubova u Beogradu za najstarije sugrađane.\n– Došlo je vreme da se ovaj klub kompletno rekonstruiše. Biće urađena zamena toaleta, koji će biti prilagođeni osobama sa invaliditetom, zatim zamena podova, stolarije i nabavljen kompletno nov nameštaj i oprema. Ovaj klub koristi 468 najstarijih sugrađana, koji su vezani za ovo područje tako da je to jedan od većih klubova u gradu. Radovi će trajati 45 dana i očekujem da će krajem maja biti sve gotovo i da će početkom juna ovaj klub ponovo početi s radom – rekla je Stanisavljević.\nKako je navela gradska sekretarka, u periodu od 2014. do 2022. godine izgrađeno je, adaptirano ili kompletno renovirano više od 60 objekata. Prema njenim rečima, u proteklih sedam godina otvoreno je 14 novih klubova za penzionere, a opštine Barajevo, Zvezdara, Zemun, Rakovica i Surčin prvi put su dobile klubove za penzionere, dok su opštine Voždovac, Novi Beograd, Vračar, Čukarica i Savski venac dobile dodatne kapacitete, gde su pored postojećih otvoreni i novi klubovi za penzionere. Kompletno su renovirani klubovi na Paliluli, Savskom vencu, u Mladenovcu, Sopotu, Grockoj, a u planu je i renoviranje još jednog kluba u Novom Beogradu i otvaranje novog kluba za seniore u Rakovici, preciznije na Petlovom brdu.\n– Do kraja godine u planu je da otvorimo dva nova kluba za najstarije sugrađane, a sama strategija razvoja Beograda do 2030. godine predviđa da imamo ukupno 50 klubova za stara lica. Glavni moto svih naših klubova jeste aktivno starenje. Ovde ga podstičemo kako bismo kroz ove klubove radili prevenciju institucionalizacije, borili se protiv samoće i svega onoga što u kasnijem periodu može da dovede do depresije. Što se tiče samih aktivnosti koje su ovde besplatne, to su razni kursevi, od slikarstva, dekupaža do sportskih aktivnosti, joge i svega onoga što naši najstariji sugrađani žele. Svaki klub ima i sekcije koje su prilagođene njihovim željama. Pored toga, usluge pružaju socijalni radnici, a što je najvažnije, ako im je potrebna bilo kakva pomoć iz oblasti socijalne zaštite, oni ovde imaju pristup da tu pomoć i dobiju. Grad Beograd se nalazi u demografskom starenju i skoro 365.000 ljudi starije je od 65 godina, a preko 400.000 Beograđana ima status penzionera i zato je veoma važno da se ovaj vid klubova širi. Ovo je najveća mreža klubova za najstarije ne samo u Beogradu već i ovom delu Evrope i samim tim možemo da naša iskustva delimo i sa drugima – poručila je Stanisavljević.\nMiloš Minić je rekao da je ovo drugi klub koji je uopšte otvoren na teritoriji Beograda i da se nakon 40 godina sada rekonstruiše.\n– Ovo je jedan od pet klubova koje imamo na opštini Novi Beograd i po broju korisnika je najbrojniji. To je još jedna potvrda odlične saradnje koju Gerontološki centar ima sa Gradom i Sekretarijatom za socijalnu zaštitu i nadamo se da će se ta saradnja nastaviti u budućnosti – zaključio je Minić.


Sve više kineskih turista, Beogradu nedostaju vodiči | Kamatica\nPočetna > vest > Sve više kineskih turista, Beogradu nedostaju vodiči\nSve više kineskih turista, Beogradu nedostaju vodiči\nTekst objavljen: 06.05.2017 10:01\nBroj kineskih turista u Beogradu je u prva tri meseca ove godine veći 100 odsto u odnosu na isti period lane, a posle proglašenja srpske prestonice za jednu od najpopularnijih destinacija na Sajmu turizma u Šangaju, očekuje se još veća posećenost, kažu u Turističkoj organizaciji Beograda.\nU razgovoru za Tanjug, direktor TOB-a Miodrag Popović podseća da je već počela promocija na kineskom tržištu, a rezultati su, kaže, vidljivi, međutim, ističe da nedostaju vodiči sa znanjem kineskog jezika, iako postoje svi uslovi da se to prevaziđe.\nPovećanju broja turista doprineće direktna linija za Peking, a od januara ove godine Srbija ima bezvizni režim sa Kinom. Dva meseca od te odluke, u martu 2017. Beograd je već ostvario značajne rezultate po pitanju dolazaka gostiju iz Kine.\n"Broj dolazaka je veći za nekih 124 procenata, a broj noćenja za 116 procenata. To je razlog za optimizam. Imamo i spotove sa Novakom Đokovićem i Batom Živojinovićem, planiramo da učestvujemo na sajmovima u nekoliko oblasti u Kini, a bićemo mnogo više prisutni na društvenim mrežama", rekao je Popović.\n"Prethodnih par meseci postoji veliki interes naših agencija za kinesko tržište, najbolje je pronaći, a mi možemo u tome pomoći, patrnere u samoj Kini. Mi upućujemo strane agencije, tur operatore turističke agencije na operatore u Beogradu i tako posao najbolje funkcioniše", kaže direktor TOB-a.\nKaže da već sada imamo tri-četiri kineske turističke agencije koje su srpske. Reč je o kineskim državljanima koji su došli u Beograd i otvorili agencije za dovođenje kineskih gostiju, što takođe pokazuje da Beograd postaje značajna destinacija za Kineze.\nŠto se tiče ukupnih rezultata Beograd od početka godine ima rast broja turista i to već četvrtu godinu zaredom, najčešće su to gosti iz regiona, ali ne samo iz zemalja bivše Jugoslavije.\n"Imamo i goste iz Turske koji su i dalje ubedljivo najbrojniji, zatim iz Grčke koji rastu godišnje po stopi od sto procenata, a imamo sve veći broj posetilaca iz Izraela, Nemačke, Velike Britanije...", rekao je Popović.\nS tim u vezi, TOB ima više turističkih informativnih centara u gradu, postavljene su table na više jezika, uključujući i kineski i ruski jezik, a vrlo brzo ćemo imati interaktivne table koje će omogućiti još bolju komunikaciju sa gostima u Beogradu.\n"Najbolji promoteri Beograda su pre svega sami Beograđani jer mi smo gostoljubiv i obrazovan narod. Na engleskom jeziku ćete od svakog Beograđanina da dobijete dobru, kvalitetnu informaciju, kuda otići", kaže Popović, a odgovarajući na pitanje da li zaposleni u hotelima promovišu Beograd i njegove atrakcije onako kako se to radi u inostranstvu, Popović napominje da se svake godine organizuju edukacije i obrazovanje kadrova u turizmu.\nNa pitanje šta se može primeniti iz Šangaja, budući da je delegacija grada Beograda sa gradonačelnikom Sinišom Malim na čelu nedavno boravila u tom kineskom gradu, Popović kaže da je njihov sistem informisanja sjajan i da se turisti mogu lako snaći zbog načina na koji je grad uređen.\nGovoreći o specifičnostima kineskih turista, Popović kaže da oni u proseku snime hiljadu fotografija, što nije problem jer Beograd, podseća, ima mnogo lepih mesta, a ukazuje da je za njih važna internet-konekcija.\n"Zanimaće ih sve, od kulture i istorije do zabave i gastronomije, ali treba voditi računa da imaju i svoju kinesku hranu. Takođe, veoma su vezani za društvene mreže, autobusi moraju biti pokriveni WiFi-jem, kao i hoteli i atrakcije gde god je to moguće", kaže Popović.\nU Beogradu je krajem 2013. godine bilo 67 hotela, a sada ih ima 96, očekuje se da će do kraja godine biti više od sto, objašnjava Popović i veruje da je broj smeštajnih kapaciteta dovoljan, međutim vremenom će, kaže, biti potrebno da se oni prošire.\n"Beograd je stalno na granici da je potrebno još smeštajnih kapaciteta i oni se otvaraju. Mislim da je broj smeštajnih kapaciteta dovoljan, kako vreme bude prolazilo trebaće sve više i više pogotovo kada govorimo o kineskom tržištu", naveo je on.\nKaže da se na Sajmu u Šangaju Beograd nije obraćao samo zemlji domaćinu, te da je tu bilo zaintresovanih iz celog azijskog pacifičkog regiona.\n"Tu će svakako doći i do novih kontakata i do izlazaka i na ta tržišta. Mislim da treba gađati takve vrste prezentacije i predstavljanja gde možete 'zahvatiti' čitav region", zaključio je direktor TOB-a.\nsajam turizma Beograd tob Srbija turisti


RTCG - Radio Televizija Crne Gore - Nacionalni javni servis :: Ekonomija :: USSCG: Protiv novih poreskih nameta\nTRAŽE OD POSLANIKA 25. 12. 2013. 16:44 >> 16:44 0\nTRAŽE OD POSLANIKA\nUSSCG: Protiv novih poreskih nameta\nUnija slobodnih sindikata pozvala je poslanike da glasaju protiv produženja taksi i dodatnog poreza na dohodak građana, jer Vlada nastavlja sa praksom da mjere na suzbijanju efekata globalne krize i održivosti budžeta preduzima na teret zaposlenih.\nPredsjednik Glavnog odbora USSCG, Vukašin Zogović kazao je da Vlada, u suprotnosti sa dobrom praksom koju su na trenutak uspostavili i u duhu interesnog socijalnog dijaloga, jednostrano predlaže i mijenja zakone koji se direktno tiču standarda zaposlenih.\n“To je slučaj sa Zakonom o zaradama u javnom sektoru, Zakonom o porezu na dohodak fizičkih lica, Zakonom o taksama na pristup određenim uslugama od opšteg interesa i za upotrebu duvanskih proizvoda i elektroakustičnih i akustičnih uređaja”, naveo je Zogović u saopštenju.\nIzmjenom tih zakona, ranije usvojene krizne mjere sada jednostrano dobijaju produženo dejstvo, bez obzira na stavove sindikata po tim pitanjima.\n“Na taj način Vlada nastavlja sa praksom da mjere na suzbijanju efekata globalne ekonomske krize i održivosti budžeta, preduzima na teret zaposlenih i građana, a ne na teret interesa kapitala, profitabilnih kompanija i bogatih pojedinaca, koji ostaju nedodirljivi”, poručio je Zogović.\nUSSCG od Vlade, kako je naveo, zahtijeva da se budžetski deficit rješava naplatom poreskog i duga od koncesionara, urednom naplatom poreza i doprinosa za zaposlene koji su u legalnom radnom odnosu, uvođenjem u legalni radni odnos oko 30 hiljada osoba koji rade “na crno”, uvođenjem u poreski sistem i oporezovanjem desetine hiljada izgrađenih stanova.\nIz USSCG su predložili da se ažurira rad Poreske uprave u naplati poreza na dodatu vrijednost, poveća porez na dobit preduzeća koji je među najmanjim u Evropi, uvede porez na finansijske transakcije i luksuz, raskinu štetni privatizacioni ugovori i naplate penali za njihovo nepoštovanje i konfiskuju nezakonito stečene imovine u korist socijalnih fondova.\n“Za radničku klasu Crne Gore, posebno je problematično ponašanje Saveza sindikata Crne Gore, koji uporno ostaje nijemi posmatrač kontinuiranog sunovrata standarda zaposlenih i građana, doprinoseći tome nepotpisivanjem Opšteg kolektivnog ugovora. Takav odnos kolega iz SSCG iskoristiće, neminovno je, kako poslodavci, tako i Vlada, da brojna pitanja koja su uređena Opštim kolektivnim ugovorom ubuduće rješavaju Zakonom o radu”, rekao je Zogović.\nPrema njegovim riječima, na taj način bi se prava zaposlenih, umjesto kroz socijalni dijalog, rješavala voljom većine u Skupštini.\n“Takvo stanje je ozbiljna prijetnja svijetu rada, posebno u trenutku kada se suočavamo sa grubim kršenjem i nedosljednom primjenom Zakona o r po pitanju obaveze transformacije ugovora o radu sa određenog na neodređeno vrijeme, a koja se, prema nezvaničnim procjenama, tiče oko 30 hiljada zaposlenih u Crnoj Gori”, precizirao je Zogović.\nUSSCG apeluje na sve društveno odgovorne poslodavce da dosljedno primjene Zakon i odgovorno se odnesu prema zaposlenima koji su stekli uslov za transformaciju ugovora o radu, ne pokušavajući da rješenje “problema” prebace na novoformirane agencije za ustupanje zaposlenih.\n“Agencije za ustupanje zaposlenih zamišljene su kao subjekti koji treba da pomognu poslodavcima za prevazilaženje privremene potrebe za stručnim i obučenim kadrom u interesu njihovog biznisa, a ne za zapošljavanje na poslovima na kojima imaju stalnu potrebu za zaposlenima”, rekao je Zogović.\nUSSCG, kako je naveo, posebno zabrinjava činjenica da socijalnim partnerima do danas nije dostavljen tekst Nacrta zakona o zaradama zaposlenih u javnom sektoru, koji će se ticati sudbine gotovo 60 hiljada zaposlenih.\nUSSCG je dao punu podršku kolegama u Montavar Metalcu, koji su počeli štrajk glađu i očekuje da će Vlada, shodno najavi svoje ekonomske politike na očuvanju preostale industrijske proizvodnje u Crnoj Gori, preduzeti hitne i konkretne mjere, kako bi se održala ta perspektivna fabrika i sačuvalo od gašenja oko 90 radnih mjesta.


Planetarna dešavanja u narednim danima » Astro portal\nOznake:aspektiastro prognozadevicajupitermarsPlanetarna dešavanjaplutonvenera\nKonjunkcija Marsa i Jupitera se dešava u zemljanom znaku, što se može povoljno iskoristiti za konkretne, opipljive i realne poslovne aktivnosti. Jaka vera i nada da se neka velika poslovna postignuća mogu realizovati dokazivanjem u nekim realnim radnim poduhvatima.\nPrisutna je preterana sumnjičavost u svaku akciju koja se preduzima u cilju ambicioznog napredovanja. Mnogo proveravanja i detaljnog preispitivanja, velikih poslovnih planova koji su temeljni i veoma precizni. Svako delovanje koje može proširiti i pospešiti lični prosperitet u poslu i radu pedantno se obavlja.\nRazumno se preduzimaju akcije koje mogu omogućiti napredak u korisnim i praktičnim svakodnevnim stvarima i poslovima. Prihvatanjem svakodnevnih obaveza i dužnosti možete privući nečiju pomoć i podršku, koja može omogućiti neko poslovno obnavljanje.\nTrigon koji Pluton u Jarcu šalje prema konjunkciji Marsa i Jupitera u znaku Device može omogućiti poslovne aktivnosti kroz karijeru i profesiju te transformaciju u dosadašnjem poslu koji ste obavljali.\nLično angažovanje i vera da praktične vrednosti dovode do napredovanja i ostvarivanja nekih sopstvenih ambicija, pri kojim se sa lakoćom mogu eliminisati neki stari poslovni obrasci koji su bili smetnja u prošlosti. Dok neki mogu da obnove neku poslovnu saradnju koja je u prošlosti iz nekih razloga bila prekinuta.\nPovoljnosti se mogu pojaviti u vezi nekog starog posla, koje mogu izazvati i sumnjičavost, ali velika želja i ulaganje energije za poslovnim dokazivanjem dovodi do promene okolnosti i situacija koje preobražavaju i vode u obnavljanje poslova. Poslovni preporod i bolji rezultati koji se ispoljava kroz logične, sigurne, realne i konkretne poslovne mogućnosti, rad i svakodnevicu.\nTrigon Plutona šalje duboku pronicljivu energiju koja vodi u neku krajnost i koja omogućava da se iz korena promeni nešto što se tiče karijere i profesije, i koja nekima može doneti moćnu poslovnu regeneraciju. Prodiranje u srž nekog poslovnog iskustva donosi mogućnost da se ulaganjem energije i snage iskoriste povoljne prilike i mogućnosti u poslovnom i radnom okruženju.\nU isto vreme, Venera u znaku Device ulazi u aplikacionu opoziciju sa Neptunom. Venera u Devici oseća radost, ispunjenost i zadovoljstvo, kada je korisna drugima, pa kako biste bili marljivi i iskazali svoje radne kvalitete, potrebno je odbaciti zablude, ideale, snove i maštu.\nKroz ovu opoziciju su mogući problemi i teškoće u realnom svakodnevnom životu, u obavezama i dužnostima kroz poslovne aktivnosti, jer prepuštanje nekim dalekim idealima, koji se čine nedostižnim, obmanjuju i dovode do razočarenja.\nMoguće je da volite svoj posao koji radite, ali se ovih dana pod uticajem ovog aspekta možete osećati neispavano, umorno, iscrpljeno i dezorijentisano, kada su neka razumna rešenja i obaveze koja se odnose na posao i radno okruženje u pitanju.\nOvaj aspekt ukazuje i na ljubavna razočarenja, moguće zablude i osećaj žrtve, jer se emotivni odnosi sagledavaju razumom, a ne emocijama, što može narušiti emotivne, intimne i bliske odnose.\nMožete se osećati zadovoljno dok obavljate neke svakodnevne obaveze, ali vas to može udaljiti od emocija, osećanja i romantičnih trenutaka, koje možda vaš partner očekuje. Isto tako, ako je vaš partner previše vezan za posao, možete se osećati zapostavljeno, razočarano i preterano osetljivo, sedeći u kući i plačući zbog toga.\nVenera simbolizuje stvari koje cenimo i vrednujemo, pa u ovom aspektu, da bi se cenile neke praktične, razumne i korisne stvari, potrebno je suočavanje sa nekim obmanama, zabludama, otrežnjenjima zbog lakovernosti i idealizovanja.\nAspekti su aktivni nekoliko dana i najviše će ih osećati osobe koje u svom horoskopu imaju kontakt između ovih planeta.


Drugi krug izbora u 21 opštini na KiM – Vesti iz srbije i sveta\nHome > Vesti > Drugi krug izbora u 21 opštini na KiM\nNa osnovu tih rezultata, drugi krug izbora za predsednike opština biće održani u Đakovici, Glogovcu, Gnjilanu, Dragašu, Istoku, Kačaniku, Klini, Kosovom Polju, Kamenici, Obiliću, Orahovcu, Podujevu, Prištini, Prizrenu, Štimlju, Vitini, Vučitrnu, Mališevu, Juniku, Mamuši i Klokotu.\nMeđu tim opštinama, Klokot je sredina sa većinskim stanovništvom, a Vladan Bogdanović iz Srpske liste i Strahinja Spasić iz GI Srpska narodna sloga, biće kandidati za predsednika u drugom krugu izbora 14. novembra.\nNadležni organi još razmatraju žalbe na prvi krug izbora predsednika u opštini Đeneral Janković.\nNa KiM ima 38 opština, a u prvom krugu predsednici su izabrani u 17, uključujući devet sa srpskom većinom.\nTo su Gračanica, Severna Mitrovica, Zvečan, Leposavić, Zubin Potok, Štrpce, Parteš, Novo Brdo i Ranilug.\nAKTUELNO: Postepeno se smanjuje broj novoobolelih, preuzimanje zelenih sertifikata koje priznaje EU


Dačić: Pričam onako kako je u interesu srpskog naroda – Zvornik Danas\nObjavljen horoskop iz 1979. godine, kažu da ništa tačnije nisu pročitali, iako ih je izvrijeđao\nNeprevaziđeni Vasilij Zajcev\nRuski vozač „Formule 1“ odbio da klekne (video)\nUkrajina: Spremamo se za rat sa Rusijom, vratićemo Krim\nZaboravljen kofer ih „ukopao“: Državljani BiH protjerani iz Njemačke\nNaslovna/VIJESTI/Ex-Yu/Dačić: Pričam onako kako je u interesu srpskog naroda\nDačić: Pričam onako kako je u interesu srpskog naroda\nBEOGRAD – Ministar spoljnih poslova Srbije Ivica Dačić rekao je da nema ništa loše u tome što je na otvaranju posljednje dionice auto-puta Banjaluka-Doboj izjavio da svi putevi vode u Beograd, ističući da priča onako kako je u interesu srpskog naroda.\nDačić je, komentarišući negativna reagovanja na njegove i izjave predsjednika Republike Srpske Milorada Dodika i optužbe da ruše BiH, da spajaju Srbiju i Srpsku, rekao da su to interpretacije, te podsjetio na izjavu turskog predsjednika Redžepa Tajipa Erdogana da je Sarajevo žila kucavica turskog naroda.\n„Pa, čekajte, nije Erdogan veći Turčin nego što sam ja Srbin. Šta sam ja tu loše rekao? Tačno je da svi putevi vode u Beograd. Ovo je najveći grad u regionu. Mi smo gledali da putevima povezujemo pojedine regione, i to je potpuno legitimno pravo“, istakao je Dačić.\nDačić je podsjetio da je izjavio da je Srbija garant Dejtonskog sporazuma i da nema promjene tog sporazuma bez saglasnosti sva tri naroda i oba entiteta, da svako ko želi da uništi Srpsku treba da zna da Srbija na to neće sjediti skrštenih ruku, kao i da mu je neprirodno da dolazi u Republiku Srpsku kao ministar spoljnih poslova jer je riječ o jednom narodu.\n„Ja ne pričam to da bi se njima svidelo, nego onako kako je to u interesu našeg naroda“, poručuje Dačić.\nOn je za TV Pink rekao da se Srbija ne miješa u izbore u Republici Srpskoj, ali joj je prioritet zaštita interesa srpskog naroda i Srpske i da ona opstane.\nDačić je podsjetio da je predsjednik Srbije Aleksandar Vučić pomenuo u polemici sa srpskim članom Predsjedništva BiH Mladenom Ivanićem da će nakon izbora u BiH reći kakvih sve uticaja ima.\n„Ali, nema šta da čekamo da on to kaže. To svi mi znamo“, rekao je Dačić.\nOn je napomenuo da se u Americi sada istražuje koliko je Rusija uticala na američke izbore, te podsjetio na činjenicu koliko su SAD uticale na izbore u Srbiji.\n„Svaki put kada su bili izbori to su bile neke podrške, javno su davali pare iz Kongresa“, rekao je Dačić.\nOn je naveo da mu je portparol ruskog Ministarstva inostranih poslova Marija Zaharova rekla da Crnogorci optužuju Rusiju da je htjela da utiče na izbore u Crnoj Gori, ali nije uspjela.\n„Rekla mi je – zamislite, mi namestili izbore u Americi, a ne možemo u Crnoj Gori“, prenio je Dačić.\nOn smatra da je zato ruski šef diplomatije Sergej Lavrov veoma oprezno nastupao kada je nedavno dolazio u BiH i Republiku Srpsku da ne bi opet optužili Rusiju da utiče na izbore.\n„Ali, važno je da mi nastavljamo prijateljske odnose sa Rusijom i strateške sa Kinom, a to smeta nekima. U EU su već zabrinuti zbog ekonomskog uticaja Kine i Rusije“, ističe Dačić.\nivica dacic republika srpska srbija\nNDP organizuje članstvo za prisustvo skupu grupe "Pravda za Davida" (foto)\nDodik: Lobiram za ukidanje institucije visokog predstavnika\nU srijedu počinje suđenje Kostjerevcu za silovanje u Zvorniku\nImena zvorničkih ulica koja pripadaju prošlosti\nRasvijetljena paljevina kojom je pričinjena materijalna šteta od oko 50.000,00 KM\nPolicija uoči skupa „Pravda za Davida“ kontroliše ulaze u Banjaluku\nOPREZ: Popodne i sutra obilne padavine\nPočela naplata putarine u autoputu Banjaluka – Gradiška\n16. marta 2015


RTS :: "Telenor Srbija" tuži "Junajted grupu" za nelojalnu konkurenciju\nDruštvo "Telenor Srbija" tuži "Junajted grupu" za nelojalnu konkurenciju\nčetvrtak, 18. feb 2021, 15:26 -> 17:41\n"Telenor" u saopštenju ocenjuje da ova grupacija kompanija, počev od 25. januara 2021. godine sprovodi neistinitu i intenzivnu medijsku kampanju, koristeći medije u svom vlasništvu N1 i Nova S, čime nastoji da spreči ili oteža ulazak "Telenora" kao novog konkurenta na tržištu distribucije medijskog sadržaja.\nU saopštenju, "Telenor" podseća da "Junajted grupa" i "SBB" imaju većinski položaj na tržištu distribucije medijskih sadržaja od 46,1 odsto, dok "Telenor" tek treba da uđe na ovo tržište, i to nakon što nadležni organi Srbije, kako navode, nezavisno, stručno i nepristrasno donesu odluku.\n"Telenor Srbija" ističe da su potpisani ugovori o zakupu "Telekomove" infrastrukture u potpunosti u skladu sa zakonima Srbije i da u njima nema naznaka narušavanja konkurentnosti ili medijskog pluralizma u Srbiji.\nKako je navedeno, "Telenor Srbija" je do sad dva puta bezuspešno tražio od "Junajted grupe" ponudu za distribuciju kanala koji su u vlasništvu ili čijim pravima raspolaže ova grupacija, jer je ambicija kompanije da u budućoj ponudi ima što širi mogući izbor kanala, uključujući Novu S, N1, Sport klub i ostale.\n"Kao i prethodna tužba koju je kompanija Telenor Srbija podnela za nadoknadu štete, i tužba za nelojalnu konkurenciju usmerena je protiv kompanija koje su kreatori medijske kampanje. Tužbom za nelojalnu konkurenciju zahteva se da se firmama u vlasništvu Junajted grupe takvo delovanje onemogući, jer se njime krše zakonske norme i dobri poslovni običaji, i da sudska presuda bude objavljena u sredstvima javnog informisanja."\nTakođe, "Telenor" navodi da će naknadno opredeliti visinu štete koju je pretrpeo zbog nelojalne tržišne utakmice.\nZbog intenzivne medijske kampanje i optužbi sa kojima se suočava, "Telenor" je, kako navode u toj kompaniji, bio prinuđen da preduzme pravne akcije kako bi zaštitio svoju reputaciju.


NUNS kao istorijski sudija - Reakcije - Dnevni list Danas\nPočetna » Dijalog » Reakcije » NUNS kao istorijski sudija\nPovodom saopštenja NUNS-a (Danas, 24. januar)\nAleksandar Sekulović01.02.2019. 13:37\nSa nevericom sam pročitao gore pomenuto saopštenje u kome se Nezavisno udruženje novinara Srbije promoviše u arbitra o kontroverznim istorijskim pitanjima.\nNaime, kritikujući tobože Ministarstvo kulture NUNS oštro osuđuje neku firmu koja je rekla da je u Jasenovcu ubijeno više od 88.000 ljudi, dok NUNS tvrdi, pozivajući se na „istoričare“, da je žrtava bilo devet puta više, što će reći skoro 800 hiljada.\nIstoričari na koje se poziva NUNS su oni kod kojih se broj žrtava u zločinima počinjenim nad Srbima neprestano povećava, dok se broj žrtava u zločinima koje su počinili Srbi neprestano smanjuje pa se tako za Srebrenicu tvrdi da je bilo oko 2.000 žrtava i to zato što su se Bošnjaci međusobno poubijali. O ovoj manipulaciji brojem stradalih u Jasenovcu, koja kod nekih ide čak do milion ljudi, poznati srpski emigrant i statističar Bogoljub Kočović, u svojoj knjizi „Sahrana jednog mita“, kaže: „Tvrditi da je samo u koncentracionom logoru Jasenovac bilo oko 700.000 ubijenih – čista je besmislica“. A kad je reč o pravim istoričarima, najpozvaniji među njima dr Ivo Goldštajn, u knjizi Slavka Goldštajna „Jasenovac – tragika, mitomanija, istina“, navodi da je Spomen područje Jasenovac do 2011. utvrdilo imena 81.998 žrtava, od čega 46.685 Srba, 16.131 Rom, 12.982 Jevreja i 4.209 Hrvata.\nNaravno, sasvim je jasno da je u Jasenovcu počinjen genocid, a za takvu kvalifikaciju nije potrebna nikakva viktimistička gigantomanija sa brojevima jer pravna kvalifikacija ne zavisi od brojeva već od namere sa kojom je zločin počinjen. Takođe je jasno da manipulisanje brojem žrtava, uz prikrivenu aluziju da su sve to bili Srbi, predstavlja deo oficijelne nacionalističke propagande sa preciznim dnevnopolitičkim ciljevima za unutrašnju i spoljnopolitičku upotrebu. Ono što, međutim, nije jasno jeste šta će NUNS u tom društvu?\n2 reagovanja na “NUNS kao istorijski sudija”\n02. februara 2019. u 10.51\nZa gospodina advokata samo jedna rečenica. „Izraelski istoričar Gideon Grajf ocenio je danas da je u ustaškom logoru Jasenovac, prema dostupnim podacima, ubijeno između 700.000 i 800.000 Srba, Jevreja i Roma i rekao da se o tim nedužnim žrtvama ne može ćutati.“ Ovo su preneli svi mediji u Srbiji. Kako je to izračunao broj žrtava „poznati srpski emigrant i statističar Bogoljub Kočović“? Pravio je popis pre i posle rata, prebrojavao žrtve, istraživao jasenovačka dokumenta? To što je poimenice utvrđeno da je u Jasenovcu ubijeno 81.998 osoba, od čega 46.685 Srba, 16.131 Rom, 12.982 Jevreja i 4.209 Hrvata, znači či to da drugih žrtava nije bilo. Po ovom podatku, u Jasenovcu je ubijeno nešto manje od četiri puta Srba nego Jevreja. I na kraju za gospodina advokata jedna porazna istina da broj stanovnika u kozarsko-prosarskoj oblasti sve do šezdesetih godina nije dosegao onaj po popisu iz 1939. godine.\n06. septembra 2019. u 22.02\neminentni naucnici govore o broj od 700000 samo danas ima neke podatke koje daju razni ustasoidni statisticari- ro sto je popisaono po imenima 82000 zrtava ne znaci da je toliko ubijeno, nego da popis nije zavrsen niti proveden kako treba.prema tome gospodine sekulovicu ne znam koliki ste vi strucnjak za ova pitanja, ali vi ne ponijate nuns nego one koji 1000 puta vise znaju oi ovome od vas.


Evo kako ćete dobiti posao za koji ste prekvalifikovani – Bankar.me\nMay 16, 2019 POSAO I KARIJERA, SVE VIJESTI Leave a comment\n“Poslodavci žele da zaposle najboljeg kandidata, a to često znači i zapošljavanje nekoga za koga nije ta radna pozicija. Oni su možda pomalo nedovoljno kvalifikovani, ali gladni i željni da rade taj posao. Malo je teže gledati pretjerano kvalifikovanog kandidata kao ambicioznog”, kaže Kim Stiens, konsultant za zapošljavanje i osnivač sajta za karijerne savete Ranavain.\nTražite li veću ravnotežu između posla i privatnog života ili manje stresan i posao koji vam ne oduzima mnogo vremena? Da li ulazite u novu industriju i osjećate potrebu da krenete iz početne pozicije? Ili jednostavno želite da se udaljite od trenutne kompanije, bez obzira na to da li je to uzlazni, bočni ili silazni potez? Razumevanje sopstvenih motiva je prvi korak.\nPokažite poslodavcu da razumijete njihove slabe tačke i recite kako možete da pomognete kompaniji u rješavanju njihovog problema. Dobro istražite kompaniju pre nego što konkurišete za posao. Poslodavci znaju da bi dobijanje nekoga s više iskustva značilo da će kriva učenja biti kraća, te da neko s više iskustva po nižoj cijeni može biti dobar za njih, ali to ne znači da ne morate dodatno da ih uvjerite time što ćete im reći šta možete da uradite za njih.\nAko pokušavate da promijenite karijeru, možda ćete smatrati da ste preterano kvalifikovani za početnu poziciju jer imate 10 godina radnog iskustva koji baš i nema veze sa poslom za koji se prijavljujete.\nPOJMOVIintervju za posao Savjeti za posao\nPrevious Slovenac osmislio koncept trajnog čuvanja električne energije\nSljedeći Terić: Uz ugovor su pokrivani krediti jednih klijenata depozitima drugih


Fon der Lajen kandidat lidera EU, konačnu reč ima EP | EurActiv Srbija\nFon der Lajen kandidat lidera EU, konačnu reč ima EP\nLideri Evropske unije saglasili su se nakon maratonskih pregovora da predlože nemačku ministarku odbrane Ursulu fon der Lajen za šefa Evropske komisije. Fon der Lajen se neočekivano nametnula kao kandidat nakon što Evropski savet nije uspeo da postigne kompromis o čitavom nizu kadrovskih rešenja za vodeće institucije EU. Ako bude izabrana, Ursula fon der Lajen će biti prva žena na čelu Evropske komisije.\nKonačnu reč o budućem čelniku EK imaće, ipak, Evropski parlament. Pored Fon der Lajen, lideri EU predložiće parlamentu i Belgijanca Šarla Mišela za predsednika Evropskog saveta, Francuskinju Kristin Lagard za predsednicu Evropske centralne banke i Španca Žosepa Borela za šefa evropske diplomatije.\nPrvu priliku da izaberu predsednika komisije, evropski poslanici imaće na drugoj julskoj sednici, koja traje od 15. 18. jula. Za izbor je potrebna apsolutna većina, što znači 376 glasova poslanka. Ukoliko kandidat ne dobije potreban broj glasova, zemlje članice EU moraju u roku od mesec dana da predlože novog kandidata.\nProcenjuje sa da Ursuli fon der Lajen, članici nemačke Hrišćansko-demokratske unije (CDU), neće biti lako da obezbedi podršku palamenta. Zeleni su već odbacili predlog Evropskog saveta, a slično bi mogli da postupe socijalisti, koji su njeni kandidaturu nazvali "neprihvatljivom", ali i drugi poslanici iz stranaka levice.\nKandidaturi Ursule fon der Lajen navodno se usprotivila i Socijaldemokratska partija Nemačke (SPD, koja je deo nemačke vladajuće velike koalicije. To je indirektno potvrdio i odlazeći predsednik Evropskog saveta Donald Tusk, koji je rekao da je Nemačka u konačnom krugu glasanja o kandidatima bila uzdržana.\nTusk je ipak rekao da je zadovoljan svim predloženim kandidatima i da su lideri EU odluku doneli blagovremeno, pre nego što Evropski parlament bude birao svog predsednika. On je dodao i da je ceo proces tekao brže nego pre pet godina i da je postignut konsenzus.\nZa razliku od Fon der Lajen, Šarlu Mišelu da bi nasledio Tuska na čelu Evropskog saveta nije potrebna potvrda parlamenta. Evropski savet saopštio je da je Mišel izabran na period od 1. decembra 2019. do 31. maja 2022. godine, sa mogućnošću da bude biran za još jedan mandat.\nZa formalni izbor Žosepa Borela za Visokog predstavnika za spoljnu i bezbednosnu politiku, pored zelenog svetla evroposlanika, potrebna je saglasnost budućeg šefa Evropske komisije. Mandat Visokog predstavnika, kao i predsednika i članova komisije, traje pet godina, do 31. oktobra 2024.\nEvropski savet je saopštio da će u slučaju Kristin Lagard, formalnu odluku o njenom imenovanju doneti posle konsultacija sa Evropskim parlamentom i sa odborom Evropske centralne banke. Mandat šefa centralne banke EU traje osam godina i nije obnovljiv.\nDonald Tusk je ocenio da će sadašnji belgijski premijer Mišel, koji ima puno iskustva u mirenju nezgrapnih koalicija, "biti idealan za stvaranje konsenzusa među državama članicama", a da će šef španske diplomatije Borel biti "snažan Visoki predstavnik".\nTusk je rekao i da savet od Fon der Lajen očekuje da u budućoj komisiji obezbedi rodnu i geografsku ravnotežu. Prema njegovim rečima, Evropski svet će ohrabriti budućeg šefa komisije da u svoj tim uključi komesare iz centralne i istočne Evrope, ali i iz Italije, koja u sadašnjoj komisiji ima Visoku predstavnicu Federiku Mogerini.\nItalijanski premijer Đusepe Konte otkrio je da će italijanski kandidat u novoj komisiji biti potpredsednik i komesar za konkurenciju.\n: Pregovori o novim čelnicima EU ušli u drugi dan\n: Vestager ostaje u EK i ako ne bude njena predsednica\n: Nema dogovora o vodećim pozicijama u EU\n: Socijalisti i liberali izbacili Vebera iz trke za predsednika EK


"Mi smo davno predlagali razgovore u vezi sa granskim kolektivnim ugovorima jer smatramo da o tome treba razgovarati i da su oni potrebni", istakao je Škrebić.\n"Mi smo davno predlagali da razgovaramo o granskim kolektivnim ugovorima jer svaka grana privrede ima svoje specifičnosti, ali sindikati nisu htjeli da razgovaraju o tome, već zahtijevaju da potpišemo opšti kolektivni ugovor. Ne možemo potpisati opšti kolektivni ugovor i staviti iste norme nekoj jakoj i siromašnoj grani koja to ne može ispoštovati i time je ugušiti", upozorio je Škrebić.\n"Opšti kolektivni ugovor treba da bude faktički zakon, a iz zakona proističu granski kolektivni ugovori. Moraju biti realni zahtjevi i doneseni granski kolektivni ugovori koji će omogućiti da ta grana privrede na koju se odnose funkcioniše, a ne da je aktima ugušimo i propišemo prava koja niko ne može ispoštovati. Šta to onda vrijedi? Uvijek sam za realna rješenja i da bude doneseno ono što je moguće ispoštovati", kaže Škrebić.\n"Trenutno najniža plata prelazi 50 odsto prosječne plate i tako visok odnos ne postoji skoro nigdje u svijetu. Ne mogu samo poslodavci raditi na povećanju plata, već mora da dođe do rasterećenja privrede i stabilizacije političkog ambijenta u BiH. Nadamo se da će napokon biti formiran Savjet ministara i da će iz toga pristeći ekonomske reforme i zakonske promjene", naglasio je Škrebić.\n"To je van pameti, kao i to da se prebacuje odgovornost samo na poslodavce i tvrdnje da su oni jedini krivi za trenutno stanje. Tamo gdje je dobar privredni ambijent ima mnogo poslodavaca jer nikome nije zabranjeno da bude poslodavac. Ali kod nas nedostaje poslodavaca, mali je broj zaposlenih i niske su plate, što znači da nešto ne štima. Poslodavci to sami ne mogu riješiti", rekao je Škrebić.\n"Kod nas koji radimo lon-poslove je cijena rada 10, a u Hrvatskoj 18 evrocenti po minutu za isti posao, a mi imamo i mnogo više problema u vezi sa carinom i drugim procedurama. To je primjer iz moje, obućarske branše, a slično je i u drugim granama privrede", naglasio je Škrebić, navodeći da to utiče na konkuretnost i snagu poslodavaca u Srpskoj.\nDragutin Škrebić Unija udruženja poslodavaca


Putin: Rusija je zemlja-civilizacija, koja je sačuvala samobitnost i jedinstvo naroda\nPutin: Rusija je zemlja-civilizacija, koja je sačuvala samobitnost i jedinstvo naroda\nRuski predsednik je istakao da je od početka svoje istorije Rusija bila višenacionalna i višekonfesionalna zemlja.\nRusija veoma ceni istovremeno očuvanje samobitnosti i jedinstva naroda koji u njoj žive. To je izjavio predsednik RF Vladimir Putin na plenarnom zasedanju diskusionog kluba „Valdaj”, prenosi TASS.\nOn je istakao da je od početka svoje istorije Rusija bila višenacionalna i višekonfesionalna zemlja.\n„U izvesnom smislu ovo je zemlja-civilizacija koja je organski upila mnoge tradicije i kulture, zadržala svoju samobitnost, jedinstvenost i pritom sačuvala, što je veoma važno, jedinstvo naroda koji u njoj žive. Mi smo veoma ponosni na harmoniju između samobitnosti i zajedničke sudbine naroda Ruske Federacije”, rekao je Putin.\n„Nama je jasno da je raznovrsnost unutar države normalna stvar. Ona nas uči i strpljenju i trpeljivosti”, nastavio je ruski lider, ističući da se radi o sposobnosti da se „shvate i prihvate različite tačke gledišta, običaji, načini života, a ne da se svoj model nameće kao aksiom”. Putin je uveren da ovo iskustvo Rusije može biti od koristi drugim zemljama.


Umetnost višeslojne komunikacije | umitrovic.info\numitrovic / maj 9, 2016\nKako u teoriji i praksi izgleda to kada je „sve važno za marketing“\nBrojni savremeni marketinški koncepti, nastali usled dinamičnog razvoja i širenja novih digitalnih tehnologija, iz teorijskih postavki u stručnoj literaturi često bivaju, sa manje ili više uspeha, implementirani u praktičnu poslovnu politiku sve većeg broja organizacija. Jedan od najuspešnijih primera za to je i koncept holističkog marketinga. Polazeći od pretpostavke da je „sve važno za marketing“ i da je zbog toga potrebno primenjivati širi, integrisani pristup u poslovanju, stručnjaci su holistički marketing definisali kao koncept koji je zasnovan na razvoju, dizajnu i implementaciji marketing programa, procesa i aktivnosti koji prepoznaju njihovu širinu i međuzavisnost.\nSVEOBUHVATNO, A NE PARCIJALNO: Holizam je, inače, reč grčkog porekla – označava „sve“, „celokupno“, „totalno“ – i promoviše poslovnu ideju da svi delovi sistema moraju biti određivani i analizirani zajedno, a ne pojedinačno odvojeni jedni od drugih. Holistički pristup marketingu, dakle, ima za cilj da integriše različite aktivnosti preduzeća: od istraživanja tržišta i prepoznavanja potreba potrošača, stvaranja i isporuke nove vrednosti za potencijalnog kupca, zatim realizacije svrsishodnog marketing plana, pa sve do fizičke distribucije proizvoda ka ciljnim javnostima i krajnjim potrošačima.\nKupac, po prirodi stvari, ne mora imati posebnih predznanja iz oblasti komunikacija, niti može da poznaje marketinšku politiku baš svih, iz nekog razloga njemu važnih, aktera na tržištu. Međutim, čak i da nema pređašnjeg iskustva sa organizacijom i njenim proizvodima, uspešno sprovedeni holistički marketinški pristup omogućava potrošaču da od prvog momenta kada uđe u prodajno mesto traženog poslovnog subjekta, pogleda na televiziji reklamu ili potraži korporativnu Fejsbuk stranicu na internetu, prepozna one profesionalne aspekte i vrednosne kriterijume do kojih je preduzeću stalo. Od izuzetnog je značaja, stoga, da u organizaciji koja se sastoji od niza manje ili više autonomnih poslovnih jedinica – kao što su marketing i prodaja, korporativni i opšti poslovi, ljudski resursi, finansije, ili sektor strategije i razvoja, na primer – dođe do kvalitativno višeg nivoa međusobne komunikacije i koordinacije aktivnosti.\nTako bi, recimo, marketing i prodaja morali vrlo usko da sarađuju sa odeljenjem za razvoj, kako bi se definisao i kreirao proizvod koji će biti atraktivan sadašnjim i potencijalnim kupcima. Ljudski resursi, sa druge strane, moraju biti konsultovani radi angažovanja adekvatnih i dobro obučenih marketinških saradnika. Finansije i računovodstvo bi, pak, trebalo da budu u redovnoj komunikaciji sa sektorom marketinga i prodaje, kako bi se obezbedila neophodna sredstva koja će pokriti reklamne aktivnosti preduzeća, itd. Iz svega ovoga proizilazi da je ključna reč u holističkom pristupu marketingu upravo – komunikacija. To podrazumeva i skladan sistem informisanja u okviru organizacije. Jačanje internog marketinškog komuniciranja omogućava ne samo pravovremen tok informacija, već motiviše i zaposlene da svoje poslove, bez obzira na njihovu raznorodnost, obavljaju kao stručnjaci orijentisani na potrošača.\nODNOSI I ODGOVORNOST: Holistički marketing podrazumeva i izgradnju kvalitetnih i sadržajnih odnosa sa tržištem i krajnjim kupcima, a takav pristup u savremenoj marketinškoj teoriji označava se kao relacioni marketing, odnosno marketing odnosa. Njega karakteriše usmerenost organizacije ka određenim ciljnim grupama potrošača, sa kojima se grade dugoročni, održivi, gotovo čak i partnerski odnosi. Odličan primer kako se u praksi koriste prednosti sveobuhvatnog i celovitog marketinga, jeste kontinuirana bitka za globalno preimućstvo između telekomunikacionih giganata i tržišnih arhirivala – južnokorejskog Samsunga i američkog Epla. Način na koji se ovi brendovi bore za primat na tržištu, njihova kreativnost i raznovrsnost ideja, sve veća diverzifikacija ponude, funkcionalnost i dizajn proizvoda, odnos prema brojnim, fanatično odanim korisnicima, baš kao i dinamična onlajn politika, samo su neki od pokazatelja kako je, u njihovom slučaju, zaista „sve važno za marketing“.\nU takvom jednom holističkom pristupu, veliki značaj ima i društveno odgovorno ponašanje organizacije, koja bi trebalo da vodi računa o etici poslovanja, zaposlenima, kao i o svom biosocijalnom okruženju. Međutim, u stvarnom životu, primeri iz poslovne prakse neretko odudaraju od visoko podignute lestvice proklamovanih ciljeva. Trka za što većim profitom, uz, podrazumeva se, što je moguće niže troškove poslovanja, otvara prostor za zloupotrebu pravila poslovnog fer-pleja, dok ljudi, prirodni resursi, kao i sav marketinški rad na toliko potenciranoj reputaciji, postaju tek dehumanizovane brojke u godišnjim izveštajima preduzeća. U takvim slučajevima, reklamnim jezikom govoreći, nikakav medijski Vanish neće biti u mogućnosti da očisti ove „uporne mrlje“, uprkos holističkim nastojanjima da se lideri u svojim industrijama javnosti predstave kao „besprekorno čisti“.\n(Ovaj tekst, u biznis dodatku „Ekonomski barometar“, objavljen je u nedeljniku “Vreme” od 5. maja 2016.)\nmaj 9, 2016 u Marketing. Oznake:Digitalna ekonomija, Digitalni marketing, Drustveno odgovorno ponasanje, Holisticki marketing, Holisticki pristup, Marketing, Marketing odnosa, Relacioni marketing, Stvaranje vrednosti\n← Savršena oluja u zemlji sambe\nRekvijem za Dilmu Rusef →


Predsednik Srbije Aleksandar Vučić reagovao je u ponedeljak u Mostaru na izjavu kosovskog predsednika Hašima Tačija da će Kosovo na navodne pretnje iz Srbije odgovoriti kao i pre 19 godina - puškama. Vučić je poručio da se Srbija bavi politikom mira, a ne "puškama i oružjem".\n"Ne pada mi na pamet da se junačim. Naše je da vodimo politiku mira", rekao je predsednik Srbije novinarima u Mostaru.\nTači je izjavu dao ranije istog dana u okviru manifestacije "Epopeja bitke na Košarama - Dani orla", kojom se obeležavala 19. godišnjice bitke pripadnika Oslobodilačke vojske Kosova i Vojske Jugoslavije na mestu nekadašnje karaule Košare.\nPrema rečima Vučića, rat nikome nije doneo nikakvo dobro, da rat Srbiji nije potreban, te da je "gotovo siguran da rata neće biti".\n"Naše je da odgovorimo mirom, staloženo, strpljivo i trpeljivo i da kažemo da želimo slobodu kretanja, razmenu znanja, da želimo veću trgovinsku razmenu sa Prištinom, bolje odnose, a oni neka govore ono što im je volja", istakao je Vučić u odgovoru na Tačijevu izjavu.


Četiri stranke optužuju SVM za cenzuru | Autonomija\nČetiri stranke optužuju SVM za cenzuru\nPredviđeno uvođenje novinarskog „kodeksa ponašanja“ zapravo je uvod u „potpunu partijsku cenzuru” i kontrolu SVM-a nad medijima\nO strategiji bi trebalo da se glasa sutra na sednici Nacionalnog saveta Mađara, u kojem većinu ima najjača manjinska partija, Savez vojvođanskih Mađara (SVM).\nČetiri stranke su pozvale intelektualce i predstavnike crkava da na sednici ne glasaju za usvajanje tog dokumenta, prenosi današnji novosadski Mađar so (Magyar Szo).\nPredstavnici četiri stranke zajednički su ocenili i da je predviđeno uvođenje novinarskog „kodeksa ponašanja“ zapravo uvod u „potpunu partijsku cenzuru” i kontrolu SVM-a nad medijima pod plaštom Nacionalnog saveta Mađara.\n„Na području medija očekujem da će u dogledno vreme vojvođanski Mađari imati čitaniju, ugledniju i šareniju štampu sa većim prodatim tiražom, a u pogledu radija i televizije računam na celodnevni sadržaj koji se zaista obraća nama”, rekao je Korhec.\nKorhec je ocenio da je najvažnija stvar stvaranje uslova za pokretanje kvalitetnog, „nacionalno angažovanog” celodnevnog televizijskog programa i mogućnost njegovog prijema u svim domaćinstvima vojvođanskih Mađara.\nOn je najavio da će nakon usvajanja medijske strategije biti potrebno uspostavljanje novih timova. „Mislim tu na upravni odbor, direktora, eventualno na novog glavnog urednika. Oni treba čitaocima da ponude novi profil”, poručio je Korhec.


Jildirim: Uloga Ankare je da ujedini Rusiju, SAD i Iran - Sputnjik Srbija\n02:56 27 Januar 2021\n12:18 10.10.2016 (osveženo 12:40 10.10.2016) Preuzmite kraći link\nKako je rekao, u tom procesu mogla bi da učestvuje i Saudijska Arabija. Na taj način bi se zaustavilo krvoproliće u regionu i stavila tačka na smrt nevinih građana.\nPrema rečima Jildirima, nedostatak koordinacije i saglasnosti Moskve i Vašingtona iz dana u dan komplikuje situaciju u Siriji.\n„Taj vakuum političke volje koji se pojavio zbog predstojećih izbora u SAD, nažalost, doveo je do stvaranja neprijatnih situacija u regionu“, ocenio je turski premijer u izjavi za Sputnjik.\nOn je dodao da zbog toga velika odgovornost leži upravo na Rusiji, jer Moskva predstavlja važan faktor u celokupnom sirijskom problemu.\n„Kucnuo je čas kada Moskva mora da iskoristi svoj uticaj na predsednika Sirije Bašara el Asada. Smatram da Rusija mora da zauzme aktivniji stav kako broj poginulih građana ne bi još više porastao“, istakao je Jildiriim.\n„Turski tok“ ne treba da brine Evropljane\nPutin u Turskoj — sastanci s liderima Turske i Venecuele (video)\nProjekat izgradnje gasovoda „Turski tok“ ne treba da izaziva brigu unutar Evropske unije, budući da će on samo biti od koristi Evropi, izjavio je premijer Turske Binali Jildirim.\n„Značaj projekta je u tome što će ’Turski tok‘ osigurati energetsku bezbednost u regionu i pružiti neophodnu podršku onim zemljama koje se graniče sa našim regionom. Ne postoji nijedan razlog koji bi izazivao brigu Evropljana“, rekao je on u izjavi za Sputnjik.\nPrethodno je ruski ministar energetike Aleksandar Novak rekao da će međudržavni sporazum oko izgradnje „Turskog toka“ najverovatnije biti potpisan u okviru Svetskog energetskog kongresa, koji se održava od 10. do 13. oktobra u Turskoj.\nsirijski konflikt, Turski tok, saradnja, Binali Jildirim, Sirija, Turska


WTA Brizbejn - Blic Sport\nAleksandra Krunić neočekivano poražena u Brizbejnu\nNaša teniserka Aleksandra Krunić sigurno je priželjkivala bolji početak 2017. od onog koji ju je zadesio u australijskom gradu Brizbejnu.\nJelena Janković porazom zakoračila u 2016.\nNaša teniserka Jelena Janković nije uspela da prebrodi prvo kolo turnira u Brizbejnu, iako je najpre povela protiv Roberte Vinči, a onda izgubila sa 6:3, 2:6, 4:6.\nAnin "krivac" za renesansu ima ime - BASTIJAN\nTrenutno naša najbolja teniserka Ana Ivanović nije uspela da pobedi Mariju Šarapovu i osvoji trofej u Brizbejnu, ali ono što je očigledno je da je u poslednjih nekoliko meseci zabeležila brojne pobede. I ova godina počela joj je uspešno, plasmanom u finale.\nŠarapova: Ana i ja smo se sjajno zabavljale\nPosle pobede nad Anom Ivanović od 6:7(4), 6:3, 6:3 u finalu turnira u Brizbejnu, Marija Šarapova je istakla da uživa u njihovim međusobnim duelima.\nAna posle poraza u finalu: Biti sa mnom svaki dan - nije lako!\nPosle poraza od Marije Šarapove, sa 7:6(4), 3:6, 3:6, u finalu turnira u Brizbejnu Ana Ivanović je istakla da je uživala na ovom nadmetanju, ali i u podršci publike.\nAna poklekla u spektakularnom finalu, titula pripala Šarapovoj!\nAna Ivanović je tenisku 2015. otpočela drugim mestom na turniru u Brizbejnu, u čijem je spektakularnom finalu izgubila od druge najbolje teniserke sveta, Marije Šarapove, sa 7:6(4), 3:6, 3:6.\nBorba lepotica za titulu Brizbejna: Finale Ane i Šarapove na Sport klubu\nNaša najbolja teniserka Ana Ivanović sastaće se sa Ruskinjom Marijom Šarapovom u finalu turnira u Brizbejnu, a direktan prenos za titulu biće u subotu od 10 časova ekskluzivno na Sport klubu (SK1).\nAna posle plasmana u finale: Nisam mogla da vidim lopticu!\nPosle pobede nad Varvarom Lepčenko od 7:6(2), 6:4 u polufinalu turnira u Brizbejnu, Ana Ivanović je priznala da ju je američka teniserka uzbekistanskog porekla prilično namučila svojim razornim udarcima, kojima je i uspela da spase šest meč-lopti, ne i sedmu.\nPrvi turnir u 2015. i odmah finale: Ana Ivanović u borbi za titulu u Brizbejnu!\nNaša teniserka Ana Ivanović sjajnom igrom plasirala se u finale turnira u Brizbejnu, savladavši u burnom polufinalu Varvaru Lepčenko sa 7:6(2), 6:4, pa će se za titulu boriti protiv Marije Šarapove.\nAna Ivanović i Anđelika Kerber odustale od četvrtfinala\nNaša teniserka Ana Ivanović i njena dubl partnera Anđelika Kerber iz Nemačke odustale su od nastupa u četvrtfinalu nadmetanja ženskih parova na turniru u Brizbejnu.\nAnin preokret za polufinale u Brizbejnu\nAna Ivanović je morala prilično da se pomuči ne bi li u četvrtfinalu teniskog turnira u Brizbejnu savladala Kaju Kanepi, a do trijumfa je došla preokretom posle sat i 57 minuta igre - 4:6, 6:4, 6:3.\nDefinitivan kraj za Jelenu Janković u Brizbejnu\nJelena Janković i njena partnerka u dublu Aranča Para-Santonja iz Španije nisu uspele da se plasiraju u polufinale nadmetanje ženskih parova na teniskom turniru u Brizbejnu.\nIvanović: Dobro sam se pripremila za Gajdošovu, znamo se od detinjstva\nAna Ivanović zadovoljna je pobedom nad Jarmilom Gajdošovom sa 6:4, 6:1, u osmini finala Brizbejna.\nStrpljenje se isplatilo: Ana slomila otpor Gajdošove za četvrtfinale Brizbejna\nAna Ivanović ostvarila je plasman u četvrtfinale Brizbejna, pošto je savladala Jarmilu Gajdošovu sa 6:4, 6:1. U narednoj rundi, protvnica će joj biti Kaja Kanepi.\nJelena Janković u četvrtfinalu nadmetanja dublova u Brizbejnu\nNije joj išlo u pojedinačnoj konkurenciji, ali joj ide u nadmetanju dublova: Jelena Janković je u paru sa Arančom Para-Santonjom iz Španije uspela da se prbije u četvrtfinale turnira u Brizbejnu.\nSrpska teniserka Jelena Janković priznala je da je nedavno razmišljala da završi karijeru zbog problema sa povredom leđa.\nJakšićeva ostala bez plasmana u glavni deo turnira u Brizbejnu\nNaša teniserka Jovana Jakšić nije uspela da prebrodi drugo kolo kvalifikacija za turnir u Brizbejnu.\nJakšićeva lako prešla prvu prepreku u kvalifikacijama za Brizbejn\nJovana Jakšić plasirala se u drugu rundu kvalifikacija za Brizbejn, pošto je pobedila Brazilku Telijanu Pereiru sa 6:3, 6:2.\nIvanović: Igraću manje u 2015, glavni cilj mi je grend slem titula\nNajbolje rangirana srpska teniserka Ana Ivanović izjavila je da je promenila raspored za 2015. godinu i da ponovo želi da osvoji titulu na grend slemu.\nŠarapova počinje sezonu u Brizbejnu, na turniru i Ana\nRuska teniserka Marija Šarapova saopštila je da će novu sezonu započeti učešćem na turniru u Brizbejnu početkom januara.\nNezaustavljiva Serena pobedila Azarenku i osvojila titulu u Brizbejnu\nNajbolja teniserka sveta Amerikanka Serena Vlijams osvojila je titulu u Brizbejnu, savladavši u finalu Beloruskinju Viktoriju Azarenku sa 6:4, 7:5.\nŠarapova prekasno "pokazala zube", Serena u finalu Brizbejna\nAmerička teniserka Serena Vilijams ne dopušta da se poljulja njena dominacija: u polufinalu Brizbejna, savladala je Mariju Šarapovu sa 6:2, 7:6 (7).\nJelena stala na poslednjem koraku, preokret Azarenke za finale Brizbejna\nJelena Janković nije uspela da se plasira u finale Brizbejna, pošto je u polufinalnom meču posle preokreta poražena od Viktorije Azarenke sa 6:1, 3:6, 4:6.\nJankovićeva se preokretom revanširala Kerber i otišla u polufinale Brizbejna\nJelena Janković uspela je da se plasira u polufinale turnira u Brizbejnu pošto je, nakon preokreta, savladala nemačku teniserku Angeliku Kerber sa 6:7(8), 6:3, 6:1.


Slobodna zona Zrenjanin dobitnik nagrade "Brand Leader Award"\nSlobodna zona Zrenjanin dobitnik nagrade „Brand Leader Award“\nObjavljeno 01.04.2015. u 13h\nSlobodna zona Zrenjanin dobitnik je nagrade „Brand Leader Award“ za najbolje tržišno pozicioniran industrijski i logistički centar u regionu Jugoistočne Evrope, odlučio je stručni kolegijum druge Biznis konferecije „Transport i logistika Jugoistočne Evrope i Dunavskog regiona – TIL 2015“.\nObrazlažući nagradu, gradonačelnik Čedomir Janjić i njegov pomoćnik Ivan Dević rekli su novinarima da je ovo jedno u nizu priznanja koja će pomoći da Zrenjanin bude još bolje pozicioniran u očima investitora.\n– Drago mi je da naš trud u privlačenju investicija prepoznaju sami investitori ali i renomirane institucije koje prate taj naš trud i za isti nas nagrađuju. U pregovorima smo sa nekoliko investitora, nemačkih, turskih i jednom ruskom kompanijom koja bi trebala da investira oko osam miliona evra u svoj projekat u prehrambenoj industriji. Posledica svega toga biće zapošljavanje radne snage što nam je svima cilj.\nKako je obrazloženo, nagrada „Brand Leader Award“ dodeljena je Slobodnoj zoni Zrenjanin jer je na tržištu prepoznata kao lider u kvalitetu i pouzdanosti usluge, kontinuiranim investicijama, tehničkim unapređenjima i inovacijama.\nPomoćnik gradonačelnika Ivan Dević najavio je da će u narednom periodu ulaganje u Zrenjanin biti intenzivno.\n– Mi ćemo gotovo svaka dva – tri meseca imati otvaranje nekog gradilišta ili nekog novog investitora u šta ćete se brzo uveriti, rekao je Dević.\nOn je podsetio da u Slobodnoj zoni Zrenjanin trenutno posluje 13 kompanija, koje poslednjih godina u znatnoj meri utiču na spoljnotrgovinsku razmenu grada ali i Srednjobanatskog regiona.\nTagovi:brend leader, nagrada, slobodna zona, zrenjanin


Ruf: Dogovoren novi, savetodavni aranžman sa MMF-om - Ekonomija - Dnevni list Danas\nPočetna » Ekonomija » Ruf: Dogovoren novi, savetodavni aranžman sa MMF-om\nRuf: Dogovoren novi, savetodavni aranžman sa MMF-om\nVlada Srbije postigla je dogovor da delegacijom Međunarodnog monetarnog fonda (MMF) o novom aranžmanu u trajanju od 30 meseci koji ne bio bio finansijski već savetodavni (Instrument za koordinaciju politika – PCI), saopštio je MMF.\n3Piše: N1 13. juna 2018. 11.24 Izmenjeno: 11.40\nKako prenosi N1, PCI je novi instrument koji je MMF uveo tokom 2017. godine u cilju pružanja podrške zemljama kao što je Srbija, za koje bi bio koristan okvir predviđen programom MMF-a, ali kojima nije potrebna finansijska podrška te finansijske institucije.\n„Program podržan od PCI ima za cilj održanje makroekonomske i finansijske stabilnosti i ostvarivanje napretka u realizaciji ambicioznog plana strukturnih i institucionalnih reformi radi podsticanja brzog i inkluzivnog rasta, otvaranja novih radnih mesta i podizanja životnog standarda“, objasnio je Ruf, navodi N1.\n„Fiskalna politika pod okriljem PCI ima za cilj očuvanje pozitivnih rezultata koje nije bilo lako postići, u cilju obezbeđenja stabilne silazne putanje javnog duga, uz pružanje podrške bržem održivom rastu. Očekujemo da će javne finansije i ove godine zabeležiti suficit“, rekao je Ruf.\n„Program će podržati sveobuhvatan paket reformi državne uprave. Završetak reformi sistema zapošljavanja i zarada biće od ključne važnosti za unapređenje efikasnosti javnih službi i obuzdavanje tekuće potrošnje. Bolji okviri za upravljanje javnim investicijama će uticati na bolje izvršenje i smanjenje nedostataka u javnoj infrastrukturi“, rekao je Ruf.\nReforma poreske administracije u Srbiji će, po njegovim rečima, pomoći da se poveća efikasnost naplate poreza i unapredi poslovna klima, a jačanje fiskalnih pravila obezbediće održivost budžetske politike na srednji rok.\n„Primena sveobuhvatnog paketa strukturnih i institucionalnih reformi ima za cilj unapređenje poslovnog okruženja radi pružanja podrške bržem privrednom rastu predvođenom privatnim sektorom. Prioriteti su borba protiv sive ekonomije, dalje povećanje učešća u radnoj snazi, reformisanje ili iznalaženje trajnog rešenja za javna i državna preduzeća, i unapredjenje kvaliteta i transparentnosti državne statistike“, istakao je Ruf.\ndzejms ruf, mmf\n13. juna 2018. u 11.52\nOvo je verujem, jako ponižavajuće za srbe: mrze katolike, mrze zapad, mrze one koji su ih bombardovali, a ipak, moraju konstantno da ih mole za nove i nove kredite.\n13. juna 2018. u 12.05\nZnači da nam finansije dobro stoje čim nam sve odobravaju.\n13. juna 2018. u 18.37\nObjasni mu jos jednom gospodine, LINEARNO povecanje penzija i plata, sve drugo je muljacina i nije zasnovano na zakonu, vec prema partiskoj poslusnosti.


“Toplingu” Zlatni sertifikat bonitetne izvrsnosti, – Prnjavor.info\n“Toplingu” Zlatni sertifikat bonitetne izvrsnosti,\n24.10.2019. Privreda 0\nBANJALUKA, Zlatni sertifikat bonitetne izvrsnosti, koji potvrđuje nadprosječni rejting među kompanijama dobile su četiri kompanije u Republici Srpskoj i to ”M&I SYSTEMS”, ”Urbis centar” i ”ELNOS BL” iz Banjaluke i ”Topling” iz Prnjavora.\nKoliko su značajne bonitetno izvrsne kompanije za razvoj regije u kojoj posluju najbolje govore podaci da je u Republici Srpskoj 2.449 bonitetno izvrsnih kompanija, što je 25 odsto od ukupnog broja aktivnih kompanija koje predaju završne račune agenciji APIF.\nOne učestvuju u ukupnim prihodima Srpske sa 14 milijardi KM ili 67 odsto, u ukupnoj dobiti sa nepunih 13 milijardi KM ili 76 odsto, te zapošljavaju gotovo 100.000 radnika u Republici Srpskoj.\nOd ukupnog broja bonitetnih kompanija Republici Srpskoj, njih 1179, odnosno 48 odsto se nalazi na području mecoregiona Banja Luka, kojeg čini 15 gradova i opština. To je svega 11,8 odsto od ukupnog broja aktivnih kompanija u RS, a oprihoduju čak 7,5 milijardi. KM, imaju 663,8 miliona KM dobiti i zapošljavaju 52.022 zaposlenih, što je 36 odsto prihoda i 40 odsto dobiti svih kompanija, te 31 odsto zaposlenih Republike Srpske.\n”Bisnode BH” u saradnji s Privrednom komorom Republike Srpske organizovala je u Banja Luci poslovni susret bonitetno izvrsnih kompanija, kao pokretača i najznačajnijih aktera razvoja privrede regije u kojoj posluju.\nOvom prilikom Privredna komora RS je predstavila stanje privrede u RS, dok je ”Bisnode” istaknuo učešće bonitetno izvrsnih kompanija RS u uspjehu privrede i razvoju ove regije.\nDirektor Privredne komore RS Pero Ćorić istakao je da treba nastaviti razvijati privredu BiH, odnosno Republike Srpske, da treba više da se cijene kompanije koje posluju na našim prostorima.\n”U našoj državi ima uspješnih preduzeća, koji svoje rezultate iskazuju iz godine u godinu, što se ne ostvaruje preko noći već mukotrpniom radom, strpljenjem, trudom i ulaganjem u ljude i opremu”, rekao je Ćorić.\nNa susretima su prisustvovali i predstavnici Privredne komore Švedske u BiH koji su istakli da postoji velika saradnja između BiH i Kraljevine Švedske, gdje kompanije međusobno sarađuju.\n”Mi se trudimo da povežemo što više kompanija iz Bosne i Hercegovine sa švedskim investitorima, isto tako želimo našim preduzetnicima da pokažemo šta zapravo njihovo tržište nudi”, rekao je član Privredne komore Švedske u BiH Bojan Vuković.\nDodaje da je bitno da su kompanije kvalitetne, stabilne i otvorene za dalji razvoj.\nMeđu kompanijama koje su dobile sertifikat bonitetne izvrsnosti su i Krajina Klas, ALF-OM, Sector Security iz Banjaluke kao i Didaco commerce iz Laktaša, MiG Elektro iz Mrkonjić Grada, CROMEX iz Prijedora i dr.\nZlatnu bonitetnu izvrsnost predstavlja nadprosječnu vrijednost kompanije koja tri godine za redom iskazuje najvišu ocjenu izvrsnosti, a koju u Republici Srpskoj ima samo 4,7 odsto od ukupnog broja aktivnih kompanija koje predaju završne godišnje izvještaje.


Nabujala reka - Vesna Denčić\nIdeja za ovaj projekat već duže vreme tinjala je u meni, ali je, moram priznati, i strah od obimnog posla, bio delimično i kočnica da se upustim u ovu avanturu. Ukoliko ste pročitali uvodne tekstove, tekstove teoretičara i istraživača ove materije, mogli ste se uveriti da je ovo tema o kojoj se i te kako razmišlja, mada se znatno manje o njoj piše. Možda su razlozi upravo oni koje sam i ja navela, pogotovo što je za poslednjih deceniju ili dve, broj naših aforističara, a naročito knjiga, toliko nabujao, da je teško snaći se u moru, ili je možda bolje reći poplavi produkta britke i kritične misli.\nU skladu sa naslovnom odrednicom, moram, dakle, napomenuti da je bilo teško odabrati, pa i pronaći sve zbirke aforizama koje su objavljene, te je u skladu sa tim, ovo izbor iz materijala do kojeg sam uspela da dođem, što ne znači da u dogledno vreme neće "iskrsnuti" još nešto što će biti vredno da se postavi na ovom sajtu. A sa druge strane, tu su i nove knjige, koje samo što nisu izašle iz štampe, ili su u izdavačkom planu i čekaju na objavljivanje.\nS obzirom na finansijsku situaciju i na to u kakvim vremenima živimo, potrebno je naglasiti i to da pojedini autori, koji su ostavili i te kakav pečat svojim malim bravurama u domenu satire, naprosto, nisu imali šanse da svoja dela ovekoveče u, za današnje uslove, svakako, najjeftinijem mediju - knjigu. Neki od njih su, možda i iz tih razloga, ili narodski rečeno - trbuhom za kruhom, naprosto prestali da se bave pisanjem, i posvetili se traženju izlaza za golu egzistenciju.


Đurić: Međunarodna zajednica da zaustavi formiranje vojske Kosova - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Đurić: Međunarodna zajednica da zaustavi formiranje vojske Kosova\nĐurić: Međunarodna zajednica da zaustavi formiranje vojske Kosova\n07. mart 2017. Izvor: Tanjug\nSrbija se snažno protivi uspostavlјanju takozvane vojske Kosova na teritoriji naše južne pokrajine i zahteva od međunarodne zajednice da to zaustavi, izjavio je danas direktor Kancelarije za Kosovo i Metohiju Marko Đurić.\n"Zahtevamo od međunarodne zajednice da bez odlaganja zaustavi ovu opasnu eskalaciju političkih odnosa u južnoj pokrajini", rekao je Đurić novinarima u Beogradu.\nOn je dodao da bi uspostavlјanje bilo kakve vojske i vojne formacije na KiM predstavlјalo direktno kršenje Rezolucije 1244 SB UN i vojno-tehničkog sporazuma iz Kumanova, na osnovu kojih je 1999. godine zaustavlјen rat u južnoj pokrajini.\nKako je rekao, Priština bi formiranjem vojske zadala ozbilјan udarac teškim naporima za međunacionalno pomirenje, popravlјanje odnosa Srba i Albanaca na području južne pokrajine i uspostavlјanju trajne stabilnosti.\n"Činjenica je da je velikoalbanski projekat glavna pretnja stabilnosti regiona i stvaranje nekakve albanske paravojske na KiM bilo bi dolivanje ulјa na vatru i pretnja teško uspostavlјenom miru", rekao je Đurić.\nKako kaže, kosovske bezbednosne snage bi, čak i da budu naoružane teškim naoružanjem, mogle da budu pretnja jedino nenaoružanom srpskom narodu na KiM, što Srbija nikada neće dozvoliti.\nPodseća da je srpski narod jasno stavio svima do znanja da je protiv formiranja albanske vojske na KiM i da bi jednostrano stvaranje takve formacije trajno skrenulo sa puta proces dijaloga i sve pokušaje da se odnosi Srba i Albanaca učini bolјim.\n"Pokrajinama nije mesto da prave vojske, a ni našoj južnoj pokrajini koja je u prethodnih 17 godina od rata videla toliko patnji", rekao je Đurić.\nOn je dodao da među albanskim političarima ima mnogo onih koji ne shvataju "šta im priliči", te da bi trebalo još jednom da saslušaju i bolјe razumeju srpsku narodnu poslovicu - "videla žaba da se konj potkiva pa i ona podigla nogu".\nPokrajinski predsednik Hašim Tači predao je danas nacrt Zakona o transformaciji bezbednosnih snaga Kosova u Vojsku Kosova predsedniku skupštine Kadriju Veselјiju.\nNacrt zakona se ne odnosi na ustavne promene, prenosi portal Koha.net, već se njime menjaju ingerencije Kosovskih bezbednosnih snaga.


IMPRESSUM - Avio Portal\nNaziv medija: “AVIOPORTAL”\nAdresa elektronske pošte: avioportal@gmail.com\nInternet stranica: https://avioportal.me/\nDirektor: Nikola Cojić\nGlavni i odgovorni urednik: Alen Pelinković\nNaziv osnivača medija:\nNVU “Udruženje vazduhoplovno-tehničkog osoblja za bezbjednost vazdušne plovidbe Crne Gore” (ATSEPMONT)\nSjedište osnivača medija: Ul. 4 jula 105, 81000 Podgorica, Crna Gora\nPIB osnivača medija: 02974029\nVlasnička struktura medija”AVIOPORTAL” – 100% udjela NVU “Udruženje vazduhoplovno-tehničkog osoblja za bezbjednost vazdušne plovidbe Crne Gore” (ATSEPMONT)\nOsnovna vizija za pokretanje ovakvog portala u Crnoj Gori je informisanje javnosti, promocija bezbjednosti u vazduhoplovstvu kao i pomoć razvoju svih segmenata vazdušnog saobraćaja, kako civilnog tako i vojnog. Naša misija nije da se bavimo ljudima, već sistemom.\nObrađivaćemo svježe novosti iz avio-kompanija, pratiti razvoj aerodroma, situaciju u kontrolama letenja širom svijeta. Biće zanimljivih informacija iz vazduhoplovne meteorologije i medicine. Takođe, govorićemo o vazduhoplovnim sportovima kao što su padobranstvo, paraglajding, balonarstvo i avio-modelarstvo. Razvoj dronova i širok spektar njihove upotrebe se sam nameće kao neizostavna tema i najava neke bliske budućnosti. Naravno, nećemo dozvoliti da nas novine odvlače od onoga što je bilo pa ćete na našem portalu naći i priče o nekim vremenima koja su sada već davno iza nas, a bez kojih vazduhoplovstvo u Crnoj Gori ne bi bilo ovo što je sada.\nVazdušni saobraćaj je već odavno kompleksan sistem koji čak ni dugogodišnjim vazduhoplovcima ne može biti poznat do detalja. Zbog toga je naša redakcija okupila profesionalce dobre volje iz različitih oblasti vazduhoplovstva kako bi, kao tim, uvjek imali tačan i pravovremen odgovor kako na pitanja ljubitelja vazduhoplovstva tako i na pitanja profesionalaca koji žele da čuju i neko drugo mišljenje ili saznaju nešto više o nekoj drugoj vrsti posla. Cijeli tim redakcije Avioportal.me je volonterski.\nPozivamo sve čitaoce da nam se javljaju i svojim pitanjima, informacijama, tekstovima i slikama pomognu da zajedno, na najbolji mogući način, pokažemo koliko je plavo nebo naše Crne Gore.


Tanjug 21. januara 2021. 12:39\nBRISEL, 21. januara ( Tanjug) – EU je pozdravila odluku novoimenovanog predsednika Džozefa Bajdena da se SAD vrate Pariskom sporazumu i već za danas najavila prve kontakte sa američkom administracijom o zajedičkoj borbi za zaštitu klime.\n„Radujemo se varćanju Sjedinjenih Država na našu stranu u vođenju globalnih napora u borbi protiv klimatske krize. Klimatska kriza je glavni izazov našeg vremena i može se rešiti samo kombinacijom svih naših snaga”, poručili su u zajedničkoj izjavi šef diplomatiej EU, Žosep Borelj i potpredsednik EK, Frans Timermans.\nU Evropskoj komisji najavljuju da će potpredsednik Komisije, Frans Timermans, danas razgovarati telefonom sa američkim specijalnim predsedničkim izaslanikom za klimu Džonom Kerijem o pripremi klimatskog samita COP26 u Glazgovu u novembru 2021. godine.\nU Briselu ocenjuju da će samit u Glazgovu biti presudan trenutak za povećanje globalne ambicijeu zaštiti klime, a da će ”planeta pobediti ako se sve zemlje pridruže globalnoj trci do nulte emisije, štetih gasova”.\nEU se obavezala da će smanjiti emisiju gasova staklene bašte za 55% do 2030. godine u poređenju sa nivoima iz 1990. godine, kao odskočna daska za postizanje klimatske neutralnosti do 2050. godine.


Srbija apsolutno sigurna u prehrambenom smislu - POLJOPRIVREDNIK specijalizovani list za selo\nNedimović je u izjavi za jučerašnje izdanje dnevnog lista "Politika" kako je objavljeno na sajtu Vlade Republike Srbije rekao da je pandemija pokrenula pitanje sopstvenih robnih zaliha, kada su mnoge zemlje imale problem sa snadbevanjem, ali da Srbija nije jedna od njih jer je izvozila hranu i u najtežim trenucima epidemije.\nMi smo apsolutno spremni za sledeći talas, ponovio je on i naglasio da smo, bez obzira na trenutno stanje, započeli sistemsko jačanje države u delu strateških resursa, ne samo hrane.\nMinistar je ukazao na to da kriza izazvana pandemijom nije dovela do velikih gubitaka u srpskoj poljoprivredi, navodeći da je manjih posledica bilo među proizvođačima ranog povrća i u nekim delovima stočarstva, ali da je država reagovala jakim merama.\nNaime, kako je napomenuo, tokom vanrednog stanja izdvojeno je više od dve milijarde dinara koje su uplaćene na račune srpskih proizvođača. Nedimović je naglasio da je veoma važno to što Srbija postaje sve prepoznatljivija u svetu kao proizvođač vrhunske robe, i istovremeno preneo da je veoma zadovoljan ovogodišnjom žetvom – od prinosa do otkupnih cena. Prema njegovim rečima, neke kulture prodate su po ceni višoj od one na svetskoj berzi, kao što je pšenica, dok je prinos suncokreta bio manji, ali mu je cena bila dobra.\nMinistar je rekao da su se predikcije iz maja pokazale kao tačne i da su poljoprivrednici dobili smernice o kretanju tržišta i planiranju proizvodnje.


SUBNOR protiv rehabilitacije Nedića\nSavez udruženja boraca Narodno-oslobodilačkog rata (SUBNOR) Beograda zatražio je danas da predsednik srpske vlade u periodu Drugog svetskog rata Milan Nedić ne bude rehabilitovan.\nU saopštenju SUBNOR-a se navodi da je u Srbiji “postalo veoma popularno da se na sve moguće načine uz veliku podršku i pomoć vlasti i sredstava javnog informisanja, omalovažavaju, diskredituju i prekrajaju istorijske činjenice u vezi sa Drugim svetskim ratom”.\n“Menjaju se nazivi ulica, trgova, škola i drugih institucija i ustanova, iz školskih istorijskih udžbenika izbačeni su tekstovi iz NOR-a i NOB-e, rehabilituju se dokazani narodni neprijatelji, neprijatelji srpskog naroda se prikazuju kao borci za slobodu…I dok ceo svet sa posebnim priznanjem uvažava i ceni doprinos Srbije u pobedi nad fašizmom, ovakvim potezima vlasti u Srbiji omalovažavaju taj doprinos”, navodi se u saopštenju.\nSUBNOR je naveo da su česti i zahtevi za rehabilitaciju, kako se navodi, “domaćih izdajnika”, a da “nigde u svetu ne postoje primeri rehabilitacije” takvih ličnosti.\n“Postoje samo u Srbiji gde se zbog ovih postupaka ‘u grobu okreće’ 1.700.000 žrtava NOR-a 1941-1945.godine”, navodi se u saopštenju.\nDodaje se da je zbog toga nedopustiva rehabilitacija Nedića, jer je on, kako se navodi, “bio izdajnik srpskog naroda koji se stavio u službu okupatora a protivu svoga naroda”.\nSUBNOR je citirao i, kako se navodi, telegram nemačkog komandanta u Srbiji, u kome se kaže da je Nedić dosledan u borbi protiv komunista i da verno služi nemačkim interesima.\n“Preko 17.000 članova SUBNOR Beograda, najvećeg antifašističkog udruženja na Balkanu, energično se protivi pokušajima rehabilitacije Milana Nedića. Svim raspoloživim demokratskim sredstvima suprostavljaćemo se tim pokušajima”, navodi se u saopštenju.\nSedam godina nakon podnošenja zahteva za rehabilitaciju Milana Nedića, 7. decembra 2015. počeo je postupak pred Višim sudom u Beogradu. Podnosioci zahteva za rehabilitaciju su Srpski liberalni savet, Udruženje političkih zatvorenika i žrtava komunističkog režima i porodica Nedić.\nMilan Nedić je bio predsednik srpske vlade u periodu nacističke okupacije. Zemlju je napustio krajem 1945. godine, ali je ubrzo uhapšen u Austriji i vraćen u Jugoslaviju. Nediću nikada nije sudjeno, a 4. februara 1946. godine izvršio je samoubistvo skokom sa prozora istražnog zatvora.


STUDENTI SU BIJESNI, ALI UZALUD SVI PROTESTI: GRČKA UVODI POLICIJU NA UNIVERZITETE | Hayat.ba\nSTUDENTI SU BIJESNI, ALI UZALUD SVI PROTESTI: GRČKA UVODI POLICIJU NA UNIVERZITETE\nGrčki parlament usvojio je Nacrt zakona kojim se formira specijalna policija na univerzitetima, uprkos brojnim studentskim protestima koje se tome protive već mjesec dana.\nZastupnici vladajuće većine glasali su za taj prijedlog zakona, odnosno 166 zastupnika u odnosu na 132 zastupnika opozicije koji su bili protiv.\nDok se vodila rasprava, oko hiljadu ljudi prema navodima policije protestiralo je ispred zgrade parlamenta protiv tog zakona koga su nazvali “antidemokratskim”, navodi AP.\n“Ne ulazi policija na univerzitete nego demokratija”, rekao je premijer Kirijakos Micotakis u obraćanju Parlamentu i dodao da je to način da se “prekine nasilje i otvori put slobodi”.\nU Solunu incidenti su izbili između demonstranata i snaga reda, prenijela je grčka novinska agencija Ana.\nJučer je oko 5.000 ljudi protestiralo u Atini u najvećim demonstracijama posljednjih sedmica, u kojima su izbili brojni incidenti. Policija je koristila suzavac i uhapsila 24 osobe optužene za upotrebu eksploziva, prema jednom sudskom izvoru.\nTri policajca su prebačena u bolnicu, saopćile su vlasti, dok su organizatori naveli da je među demonstrantima četvoro povrijeđeno, prenosi Al Jazeera.\nOpozicioni zastupnici su bili protiv zakona smatrajući da je postojanje policije na univerzitetima protiv evropskog principa samouprave tih ustanova.\nPrema novom zakonu policijski korpus od hiljadu ljudi u specijalnim uniformama i bez oružja ali sa pendrecima će patrolirati univerzitetima.\nPrisustvo policije na univerzitetima koji su tradicionalno liberalni i veoma politizovani, osjetljiva je tema u Grčkoj još od smrtonosne represije vojne hunte tenkovima nad studentima u novembru 1973. godine.\nUniverziteti zasad uživaju “azil” – poseban imunitet, te nikakve državne vlasti, ni policija, čak ni vatrogasci, ne mogu ni ući u kampuse i zgrade univerziteta, sem ako ih zvanično ne pozove njihova uprava.


Alfa Romeo i Abarth trijumfovali u Kataru\nCeremonija dodele nagrade za „Katarski automobil godine 2019.“ (Qatar Car of the Year, QCOTY) , najveće automobilske nagrade u zemlji, koju je organizovao magazin Maqina Middle East u saradnji sa Mawater Centre, održana je u Dohi (Katar). Stručnjaci ovog časopisa dodedlili su nagrade najboljim vozilima - u svim segmentima - na osnovu četiri kriterijuma: dizajna, performansi, bezbednosti i tehnoloških inovacija. Cena i preprodajna vrednost su takođe uzete u obzir u konačnim ocenama.\nGrupa FCA trijumfovala je sa dve pobede: Alfa Romeo Stelvio Quadrifoglio osvojio je titulu „Najboljeg sportskog terenca srednje veličine“ dok je Abarth 595 Competizione proglašen za „Najbolji kompaktni sportski automobil“ u premijum segmentu. Ove nagrade proširile su već impresivnu listu međunarodnih nagrada koje su osvojila ova dva modela, koji su vrlo privlačni korisnicima zahvaljujući svom sportskom karakteru, osećaju pri vožnji i savršenom italijanskom stilu.\nStelvio Quadrifoglio - prvi tereneac u istoriji brenda Alfa Romeo - pruža uzbudljivo vozačko iskustvo, izvanredne performanse i upećatljivo italijanski stil, što ga čini jednim od najsjajnijih terenaca na tržištu. Međutim, srce ovog modela kuca ispod haube: 2,9-litarski V6 Bi-Turbo benzinski motor sa 510 KS, i obrtnim momentom od 600 Nm, razvija maksimalnu brzinu od 283 km/h i ubrzava od 0 do 100 km/h za samo 3,8 sekundi. Pored toga, model Stelvio Quadrifoglio nosi titulu "najbržeg serijskog terenca na svetu", nakon što je ostvario rekordno vreme od 7 minuta i 51,7 sekundi na legendarnoj stazi Nirburgring. Pored izvanredne aerodinamičnosti, brzine, snage i upravljanja, Stelvio Quadrifoglio ima i fantastičan enterijer, sa materijalima vrhunskog kvaliteta, elegantnim italijanskim dizajnom i širokim, ekskluzivnim izborom sistema za podršku pri vožnji.\nUspeh modela Abarth 595 Competizione odražava uspeh njegovog agresivnog stila, detalja inspirisanih trkama i 1,4-litarskim motorom sa 180 KS. Opremljen legendarnim Record Monza izduvnim sistemom sa nepogrešivim zvukom, ovaj mali superautomobil „škorpijinog“ brenda očito je namenjen ljubiteljima apsolutnih performansi i sportskog duha. Abarth 595 Competizione takođe karakteriše ekskluzivan enterijer ukrašen ugljeničnim vlaknima i alkantarom, upravljačem sa ravnim donjim delom, Skydome krovom, digitalnom komandnom tablom i 7-inčnim HD Uconnect sistemom sa ekranom osetljivim na dodir koji podržava Apple CarPlay i Android AutoTM. Ne smemo da zaboravimo ni da je 595 simbol brenda Abarth, koji ove godine slavi svoj 70. rođendan, što je značajan jubilej u moto-sportu ali i još jedan rekord za italijanski brend koji nastavlja da inspiriše snove svojih fanova širom sveta.


Учим + Знам = Вредим SREMSKI KARLOVCI: VIŠE USPEŠNIH ĐAKA NEGO BILBORDA - Učim - Znam - Vredim\nOpština Sremski Karlovci drugu godinu za redom uključena je u projekat Učim+Znam=Vredim, a ove godine promovisano je čak 12 učenika na sedam bilbord strana, od kojih je jedna bilbord strana rezervisana za đaka generacije Osnovne škole „23. oktobar“, a ostali učenici su postigli uspehe na brojnim domaćim i međunarodnim takmičenjima predstavljajući Karlovačku gimnaziju.\nPredstavnici Udruženja za promociju društvene odgovornosti posetili su Sremske Karlovce, a u ime opštine dobrodošlicu nam je poželeo Darko Milanković, koordinator Kancelarije za mlade, zahvaljujući se u ime predsednika opštine Nenada Milenkovića što je drugu godinu za redom projekat Učim+Znam=Vredim promovisao najbolje karlovačke đake.\nOn je tom prilikom istakao da su mladi na teritoriji opštine neprocenjiv resurs na kojima počiva budućnost.\n„Cilj je da se kroz ovaj predivan projekat istaknu dostignuća, rezultati i ambicije mladih, učenika i osnovne i srednje škole na teritoriji Opštine Sremski Karlovci. Mladi su prepoznali da ih neko uvažava, poštuje i vidi njihove rezultate. Mislimo da će to proizvesti kod ostalih njihovih drugara i vršnjaka podsticaj, želju za obrazovanjem i napredovanjem“, kazao je Milanković, dodajući da će opštinska uprava nastaviti da podržava ovu akciju i u narednim godinama.\nAleksandar Savanović, predsednik Udruženja za promociju društvene odgovornosti naglasio je da je Karlovačka gimnazija već drugu godinu pravi rasadnik uspešnih učenika i da je ponosan što je ove godine u Sremskim Karlovcima broj uspšnih đaka nadmašio broj raspoloživih bilborda, pa su predstavnici Udruženja bili na „slatkim mukama“ kako na bilbordima predstaviti sve one koji su to i zaslužili.\n„Projekat je rastao i po broju opština i po broju učenika, ali najvažnije da menja društvenu klimu i popravlja odnos prema onima koji zaista zaslužuju, da budu u žiži javnosti zašto što su uspešni u znanju. Borba za prave vrednosti se nastavlja“, naglasio je Savanović.


Dačić: Aktuelna kriza u vezi s pandemijom korona virusa pokazala koliko je bitno da region sarađuje | EurActiv Serbia\nКonferencija je održana na inicijativu ministara spoljnih poslova Grčke i Severne Makedonije - Nikosa Dendijasa i Nikole Dimitrova. Tema današnje konferencije bila je: "Kako uspešno doprineti, kroz zajedničku saradnju, narednim fazama suočavanja sa socio-ekonomskim posledicama pandemije".\nU svom obraćanju šef srpske diplomatije je istakao da je aktuelna kriza u vezi sa pandemijom korona virusa pokazala koliko je bitno da region sarađuje, jer virus ne poznaje granice, stepen ekonomskog razvoja ili neke druge međusobne razlike. Ministar je ponovio spremnost Srbije za daljim angažovanjem nivou regiona radi učvršćivanja ekonomskih veza i jačanja zajedničkog tržišta.\nMinistar Dačić pozdravio je odluku o uspostavljanju tzv. Zelenih koridora u našem regionu, što je omogućilo da se u krizi izazvanoj korona virusom medicinska oprema i osnovne životne namirnice neometano transportuju kroz region, bez zastoja na graničnim i administrativnim prelazima.\n"Počev od 1. juna, otvaramo granice za državljane Albanije, BiH, Crne Gore i Severne Makedonije, što je, takođe, u duhu jačanja poverenja i saradnje u regionu. Očekujemo da će i ostali partneri iz ovog dela Evrope, poštujući savete eksperata, krenuti u ublažavanje mera i postepeno otvaranje granica".\nКada je u pitanju evropski put Srbije, ministar je naglasio da, bez obzira na trenutne okolnosti, Srbija nije izgubila iz vida značaj našeg evropskog puta i sveobuhvatne reforme društva.\n"Nastavljamo da radimo na realizaciji naših ciljeva i nadamo se da će, u skladu sa tim, uskoro biti otvorena i nova pregovaračka poglavlja sa Srbijom", zaključio je ministar Dačić.\nSaopštenje i foto: Ministarstvo spoljnih poslova Srbije


Poslovođa u fabrici "Milan Blagojević" u Lučanima demantovao bivšeg radnika - Reakcije - Dnevni list Danas\nPočetna » Dijalog » Reakcije » Poslovođa u fabrici „Milan Blagojević“ u Lučanima demantovao bivšeg radnika\nPoslovođa u fabrici „Milan Blagojević“ u Lučanima demantovao bivšeg radnika\nR. D.21.05.2021. 12:40\nVladeta Radonjić, poslovođa u fabici „Milan Blagojevć“ Lučani demantovao je danas izjavu Marka Mitrovića, nekadašnjeg radnika vojne fabrike o nesreći, a koja se odnosi na Mitrovićev ugovor o radu.\nPvodom teksta „Svedok nesreće u Lučanima: Direktor me ucenjivao i tražio da promenim izjavu“ (Danas, 20.05.2021.), Vladeta Radonjić navodi sledeće:\n„Demantujem izjavu Marka Mitrovića da me je direktor fabrike Radoš Milovanović zvao i da mi je naredio da mu ne produžim ugovor o radu, koji mu je ranije produžavan na tri meseca.\nMarku Mitrovću, koji je u fabrici radio na određeno vreme, ugovor nije produžen zbog nedovoljne uposlenosti radnika, koji su stalnom radnom odnosu. To nije jedinstven slučaj u fabrici jer se, pre i posle toga, dešavalo da se radnicima ne produže ugovori o radu na određeno vreme“.\ndemantiFabrika Milan Blagojević LučaniMarko MitrovićVladeta RadonjićLučani\n2 reagovanja na “Poslovođa u fabrici „Milan Blagojević“ u Lučanima demantovao bivšeg radnika”\n21. maja 2021. u 16.52\nAuu zemljak! Da ne živim u Srbiji i da nema iskustva iz firme u kojoj radim, još bih i poverovao. Zemljci smo, ne zbog Srbije, zato što vodim poreklo iz Lučana i znam ponešto.\n22. maja 2021. u 10.29\nKada sam pročitala naslov, pomislila sam da će demantovali da su Mitrovića ucenjivali i vršili pritisak da laže na sudu kako bi se Radoš spasio zatvora. Kad ono, ugovor razlog oglašavanja. Naravno da mu niste produžili ugovor zbog toga što ima čast, obraz i pre svega poštovanje prema poginulim kolegama. Da i ostali imaju te osobine, niti bi Radoš više bio tu, niti bi iko ostao bez posla i strepeo za budućnost.


Zorana Mihajlović, vicepremijerka Srbije, i Hu Ksiaoiung, generalni direktor „Kineskih železnica“, u laboratoriji železničkog saobraćaja velike brzine u Beogradu, 5. maja 2020. Kineski investitor gradi prugu Beograd-Budimpešta. Ugovor o tom poslu nije potpuno transparentan.\nSrbija u narednoj godini u planu ima nove infrastrukturne projekte sa Narodnom Republikom Kinom, kao i nastavak rada na već započetim zajedničkim poslovima, zaključak je sastanaka koje je pet visokih državnih funkcionera Srbije prethodnih dana imalo sa kineskom ambasadorkom Čen Bo.\nNa sastancima sa premijerkom Anom Brnabić i ministrima građevine, finansija, odbrane i unutrašnjih poslova koji su bili organizovani u periodu od 15. do 20. jula, govorilo se o jačanju „čeličnog prijateljstva“, daljeg unapređenja saradnje naročito u kontekstu globalne zdravstvene krize, te saradnji policija dve zemlje.\nGovorilo se i o daljoj izgradnji brze pruge od Beograda do Budimpešte, nastavku izgradnje auto-puta Preljina-Požega, obilaznici oko Beograda, izgradnji mosta Zemun – Borča sa pristupnim saobraćajnicama, projektu izgradnja metroa u Beogradu, o zaključivanju komercijalnog ugovora za projekat izgradnje Fruškogorskog koridora, o projektu modernizacije pruge Beograd-Niš i Niš-Preševo...\nSpecijal RSE: 'Kinesko čudo' na Balkanu\nIpak, istovremeno, mnogi detalji o ovim projektima, a često i cena koštanja, javnosti ostaju nedostupni, baš kao što je bila praksa i sa mnogim projektima koji su sa strancima ugovarani od 2000. godine do danas.\nStrane investicije u Srbiji: Tajne u skrivenim detaljima\n'Tajnovitost kao praksa'\n„Tajnovitost svih pravnih poslova koje naša vlast zaključuje sa Kinom, zapravo je samo deo jednog generalnog odnosa prema pravima javnosti, a koje već godinama unazad naša vlada potpuno potcenjuje“, ocenio je za Radio Slobodna Evropa pravnik Rodoljub Šabić koji je od 2011. do 2018. godine bio Poverenik za informacije od javnog značaja i zaštitu podataka o ličnosti (Poverenik).\nNovinari Radija Slobodna Evropa (RSE) su u poslednje dve godine odbijeni šest puta – u celosti ili delimično – kada su pokušali da putem zvaničnog obraćanja različitim institucijama države, dođu do podataka o detaljima ugovora koje je Srbija sklapala sa Kinom.\nJavnost je ostala uskraćena za detalje i kada su u pitanju ugovori sklapani za velike i važne projekte kao što su subvencije italijanskom Fijatu za otvaranje fabrike u Kragujevcu, gde je od sklapanja ugovora 2008. godine do danas ostalo nepoznato na šta se sve Srbija obavezala - jer je to tajna.\nIzostanak transparentnosti je naročito kritikovan kada je u pitanju državno pomognuti projekat „Beograd na vodi“ u kome je Srbiji partner kompanija Eagle Hills iz Ujedinjenih Arapskih Emirata, a koji je proglašen i „projektom od nacionalnog značaja“.\nAko Fijat ode\nRodoljub Šabić ocenjuje odnos vlasti prema pravu javnosti na informacije koje su nastale u radu vlasti „skandaloznim“ i ukazuje da je tajnovitost posebno prisutna u vezi sa komercijalnim poslovima.\n„Ona je prisutna godinama unazad, praktično od početka primene Zakona o slobodnom pristupu informacijama (usvojenog 2004. godine, dod. autora) ona je tu i ni jedna se vlada nije mogla pohvaliti nekom, čak ni minimalnom ekstravertnošću. Ali, ovo što se sada dešava, prelazi sve granice“, zaključio je Rodoljub Šabić uz ocenu da su ugovori koje vlade sklapaju „sa pravom predmet interesovanja javnosti“, ali da „javnost uporno ostaje nezadovoljena“.\nMinistarstvo: Klauzule o poverljivosti su uobičajene\nU Ministarstvu građevinarstva, saobraćaja i infrastrukture Srbije koje pokriva resore u kojima je saradnja Srbije i Kine veoma izražena, za Radio Slobodna Evropa je rečeno da su „klauzule o poverljivosti uobičajene za ovu vrstu ugovora (komercijalnih ugovora sa kineskim kompanijama, dod. autora)“ i da su one „prepoznate i u pravnom sistemu Republike Srbije“.\nIstovremeno ističu i da je „dosadašnje iskustvo saradnje sa kineskim kompanijama na realizaciji velikih infrastrukturnih projekata, uglavnom pozitivno“.\n„Kada govorimo o poštovanju ugovora, efikasnosti i kvalitetu realizacije projekata, partnerskom odnosu sa kineskim kompanijama, angažovanju srpskih firmi kao podizvođača, nabavci domaćeg građevinskog materijala i opreme, što daje pozitivne efekte po srpsku privredu“, stoji u pisanoj izjavi Ministarstva za RSE.\nAmbasadorka Kine Čen Bo i ministarka građevine i saobraćaja Srbije Zorana Mihajlović\n'Ne može bez saglasnosti Kine'\nMinistarstvo građevinarstva, saobraćaja i infrastrukture je prethodno, sredinom juna, odbilo zahtev RSE da dostavi Memorandum o saradnji u vezi sa realizacijom projekta „Beogradski metro“ koji je u aprilu 2019. godine potpisan sa kineskom kompanijom „Power China International Group Limited“. U obrazloženju su naveli da je zahtev odbijen jer je odredbom Memoranduma predviđeno da „nijedna strana neće objaviti ili staviti na uvid bilo koju informaciju u vezi sa memorandumom bez prethodne saglasnosti druge strane“.\nOdgovor da je potrebna „saglasnost kineske strane“ RSE je stigao i u avgustu 2019. godine od ministra bez portfelja zaduženog za inovacije Nenada Popovića na zahtev da se prikažu ugovori sa kineskom kompanijom CRBC u vezi sa izgradnjom Srpsko-kineskog industrijskog parka u Borči.\nOdbijen zahtev RSE za dostavljanje Memoranduma o realizaciji Beogradskog metroa\n'Komercijalni ugovor nije iznad prava na pristup informacijama'\nNekadašnji Poverenik Rodoljub Šabić kaže međutim da Ustav Republike Srbije garantuje pravo javnosti da pristupi informacijama od javnog značaja, a da Zakon o slobodnom pristupu to pravo razrađuje, te podvlači da se odredbama komercijalnog ugovora to pravo ne može poreći.\nIpak, kako ističe, prisutna je praksa da se u ugovore unose odredbe kojima se poriču odredbe Zakona o slobodnom pristupu informacijama, što vlasti, kako kaže, često praktikuju.\n„I onda ćete, kada se interesujete za neki određeni poslovni ugovor, dobiti odgovor – da, ali ugovorom je predviđeno da su to poverljive odredbe“, objašnjava Šabić.\nTransparentnost: Problem i izostanak javnog nadmetanja\nProgramski direktor nevladine organizacije Transparentnost Srbija, Nemanja Nenadić, za RSE kaže da se situacija sa ugovorima koje Srbija zaključuje sa drugim državama i firmama iz drugih država razlikuje od slučaja do slučaja i da postoje različiti primeri – dok ugovor o izgradnji metroa prati tajnovitost, ugovor o prodaji imovine Železare je bio objavljen, naveo je.\nNenadić međutim ukazuje da u praksi često nedostaju studije koje se odnose na isplativost ili izvodljivost određenih poslova, a u nekim slučajevima i javno nadmetanje za posao. „Čak i kada je sam ugovor ili sporazum javan, ono što mi ne znamo jeste koji je bio interes da Srbije uopšte uđe u takav aranžman“.\nPrema Nenadićevim rečima, često je reč o aranžmanima koji podrazumevaju direktne dogovore i gde samo jedna firma, unapred određena, može dobiti posao.\n„Tako da mi često i kada je ugovor objavljen, ne znamo da li smo mogli da prođemo jeftinije ili da za isti novac dobijemo kvalitetnije radove, bolje usluge, više dobara – zato što nije bilo nadmetanja“, izjavio je Nenadić istakavši da „direktno dogovaranje“ mora da bude izuzetak, a ne praksa.\nPosao čišćenja otpadnih voda dobili, na tenderu nisu bili\nPoverljivost vojnih nabavki\nPoverljivost je još izraženija kada su u pitanju ugovori koji se tiču nabavki za potrebe vojske ili sporazuma iz oblasti bezbednosti.\nJavnost u Srbiji, na primer, nije saznala koliko je ukupno koštala nabavka MIG-ova iz Ruske Federacije ili detalje sporazuma o nabavci oružja od Francuske na osnovu sporazuma potpisanih tokom posete predsednika te zemlje Emanuela Makrona Srbiji u julu 2019. godine.\nDo podatka o ceni od skoro 150 miliona američkih dolara za helikoptere koje je 2019. godine Srbija uvezla iz Rusije, javnost je saznala pomoću podataka koje su novinari RSE sakupili sa više strana.\n4. jula 2020. godine, na prezentaciji novih, bespilotnih letelica kupljenih od Kine na vojnom aerodromu u beogradskom prigradskom naselju Batajnica, novinari RSE su predsednika Srbije Aleksandra Vučića pitali koliko su dronovi plaćeni, ali je odgovorio da se „taj podatak drži u tajnosti“.\nOn je izjavio da Srbija i pri kupovini devet "Erbasovih" helikoptera francusko-nemačke proizvodnje prošle godine, ima klauzulu o tajnosti.\nMeđutim, upravo je Vučić 26. juna 2019. godine nakon primopredaje prvog "Erbasovog" helikoptera H145M izjavio da je Srbija te helikoptere platila ukupno 105 miliona evra.\nVučić o razlozima zbog kojih su cene dronova iz Kine tajna\nNaim Leo Beširi, direktor nevladinog Instituta za evropske poslove, objašnjenje vidi u zahtevu za netransprantnošću.\n„Kina svakako nije zemlja koja se može smatrati transparentnom“, rekao je Beširi za RSE.\nOn je ukazao da je Institut na čijem je čelu u poslednjih osam godina više puta radio analizu stranih donacija Srbiji sa posebnim fokusom na one koje se odnose na bezbednosni sektor i da su ugovori sa najvećim donatorima – državama članicama Evropske unije (EU), Evropskom unijom, NATO i državama članicama te vojne alijanse – uvek bili transparentni i dostupni sa više strana.\n„Međutim, kada su u pitanju podaci o bilo kakvim donacijama, kreditima ili bilo kakvim sporazumima između Srbije i Rusije ili Kine ili bilo koje zemlje istočnog dela sveta u odnosu na Srbiju, ti podaci prosto nisu dostupni i nama deluje da to uvek dolazi kao zahtev od Kine ili Rusije“, kaže Beširi.\nTajni 'Bezbedni grad'\nJavnost je ostala uskraćena i kada su u pitanju podaci o „Bezbednom gradu“, projektu masovnog video nadzora koji je izazvao brojne kontroverze zbog navodne upotrebe softvera za prepoznavanje lica, a koji Ministarstvo unutrašnjih poslova (MUP) Srbije sprovodi u saradnji sa kineskim tehnološkim gigantom, kompanijom Huawei.\nKancelariji Poverenika za informacije od javnog značaja i zaštitu podataka o ličnosti stigle su do sada tri žalbe protiv rešenja MUP-a Srbije kojima su odbijeni zahtevi za dostavljanje sporazuma i memoranduma zaključenih sa kineskom kompanijom u vezi sa nabavkom ovih pametnih kamera.\n„U tim predmetima, MUP se pozvao na tajnost podataka kao razlog za uskraćivanje pristupa traženim informacijama (član 9. tač. 5. Zakona o slobodnom pristupu informacijama od javnog značaja)“, stoji u dopisu koji je RSE stigao iz kancelarije Poverenika.\nNevladine organizacije: MUP da obustavi uvođenje sistema za pametan video nadzor\nOsim novinara RSE, za detalje o „Bezbednom gradu“ odbijena je i SHARE fondacija, nevladina neprofitna organizacija koja prati stanje ljudskih prava i sloboda na internetu.\n„Mi smo za jednu ovakvu nabavku i saznali tek iz nekih neobaveznih izjava koje su u javnosti davali čelnici policije“, kaže direktor SHARE fondacije Danilo Krivokapić. To je bio povod da se obrate MUP-u i da zatraže dokumentaciju.\n„Dobili smo odgovor da je sva dokumentacija u vezi sa nabavkom kamera i softverom za prepoznavanje lica, označena stepenom tajnosti ’poverljivo’ i naš zahtev je odbijen“, rekao nam je Krivokapić.\nPosledica je da je javnost, osim za podatke o koštanju projekta, ostala uskraćena i za informacije o tome kakva je zapravo oprema u pitanju i ko dobija pristup osetljivim podacima građana.\n„Samim tim ne možemo ni da procenimo da li je nabavka ovakve opreme primerena jednom društvu kao što je naše ili nije“, zaključuje Krivokapić i ocenjuje da je u pitanju problematična procedura za koju smatra da bi morala biti transparentna.\nAmbasada Sjedinjenih Američkih Država (SAD) je 20. jula za RSE upozorila da „Narodna Republika Kina favorizuje netransparentne ugovore, čiji detalji nisu vidljivi građanima Srbije“.\nKineske kompanije na srpskom IT tržištu pod lupom SAD\nTajnovitost u ugovorima sa Kinom, kao i bliska saradnja Srbije sa tom zemljom neretko je bila povod za „podizanje obrve“ i evropskih zvaničnika. Ipak, i Mađarska, zemlja – članica Evropske unije (EU), 20. maja je usvojila zakon kojim se projekat pruge od Budimpešte do Beograda proglašava tajnim.\nPristup svim ugovorima u vezi sa tim infrastrukturnim projektom koji se izvodi u saradnji sa Kinom, deset godina neće biti moguć.


Američki predsjednik Joe Biden obraća se na 76. sjednici Generalne skupštine UN u Njujorku, 21. septembra 2021.\nAmerički predsednik Džo Bajden (Joe Biden) iznio je ambiciozan plan za vakcinisanje 70 odsto svjetskog stanovištva uz obećanje da će SAD donirati još pola miliona doza za siromašnije zemlje, premda stručnjaci upozoravaju da treba učiniti više na povećanju globalne proizvodnje vakcina, između ostalog dijeljenjem tehnologije za njihovo pravljenje, pišu svjetski mediji.\nBajden je obećao dodatnih 500 miliona doza vakcina Fajzer kao donaciju za siromašne zemlje, čime će ukupna obaveza SAD o dijeljenju vakcina protiv korona virusa u inostranstvu premašiti milijardu doza, piše Volstrit džurnal (The Wall Street Journal) ukazujući da taj potez dolazi usred Bajdenovog nastojanja da poveća američku ulogu u globalnim naporima vakcinacije u zemljama koje su imale problema s pristupom vakcinama.\nGovoreći na virtuelnom samitu Covid-19 na marginama Generalne skupštine Ujedinjenih nacija 22. septembra, Bajden je rekao kako se kriza neće riješiti “polovičnim mjerama i ambicijama” te je pozvao druge svjetske lidere da pomognu u proširenju globalnog pristupa cjepivu i preduzmu korake kako bi testiranje, terapeutska sredstva i zaštitna oprema postali dostupni širom svijeta. Također je pozvao čelnike da pomognu zemljama s niskim i nižim srednjim dohotkom da vakcinišu najmanje 70 odsto svoje populacije do septembra sljedeće godine.\nBajden je na virtuelnom samitu Bijele kuće, postavio ambiciozne ciljeve za okončanje pandemije koji bi se pak mogli suočiti s teškim izazovima jer raste pritisak na predsjednika da se više osloni na američke proizvođače lijekova koji se opiru dijeljenju svoje tehnologije protiv COVID-19 sa siromašnijim zemljama, piše Njujork tajms (The New York Times).\nJednodnevni sastanak, najveći skup šefova država radi rješavanja pandemije, bio je odraz Bajdenove odlučnosti da ponovno pozicionira Sjedinjene Države kao vodeću državu za pitanja globalnog zdravlja nakon što je njegov prethodnik, Donald Tramp (Trump) prekinuo veze sa SZO prošle godine, na početku krize s korona virusom.\nBajden se također suočava s kritikama zbog toga što je ponudio pojačane doze potpuno vakcinisanim Amerikancima kada milioni ljudi širom svijeta, uključujući zdravstvene radnike, tek trebaju primiti prvu dozu. Dok je tri četvrtine Amerikanaca primilo barem jednu dozu vakcine protiv korona virusa, manje od 10 odsto stanovništva siromašnih zemalja i manje od četiri odsto afričkog stanovništva je u potpunosti vakcinisano.


Ronaldo dolazi sa kuharom i vlastitim osiguranjem u BiH - Visokoin.com\nRonaldo dolazi sa kuharom i vlastitim osiguranjem u BiH\nNaši protivnici u baražu za EURO 2012 sutra dolaze u Bosnu i Hercegovinu. Avion sa reprezentativcima Portugala u srijedu (9. novembra) u 20:45 sati trebao bi sletjeti na sarajevski aerodrom, te pod jakim mjerama osiguranja odmah se uputiti ka Zenici\nKako piše SCSport.ba Cristiano Ronaldo i društvo boravit će u hotelu „Zenicu“, gdje su odavno zakupili 60 soba. Portugalci sa sobom dovode i vlastitog kuhara, ali i lično obezbjeđenje. Najavili su da u hotel neće moći ući ni njihovi novinari, što je u Portugalu izazvalo negodovanje kod njihovih pripadnika „sedme sile“. Dakle, bit će u svojevrsnoj izolaciji.\nJedini trening do prvog meča baraža odradit će na stadionu „Bilino polje“ u četvrtak (10. novembra) sa početkom u 18 sati. Trening će samo u prvih 15 minuta biti otvorenog karaktera, a onda će svi osim članova stručnog štaba i delegacije FS Portugala morati napustiti stadion.


Jeremić simbolično vratio mural Novom Sadu – NovostiDana.rs\nJeremić simbolično vratio mural Novom Sadu\nPristalice predsedničkog kandidata Vuka Jeremića danas su simbolično „vratili“ mural na jednu fasadu u centru Novog Sada, gde su ga pre dve prekrečila i dalje nepoznata lica.\nJeremićeve pristalice okačile su veliko platno sa originalnim izgledom tog murala na tu fasadu, a Jeremić rekao da je to poklon Novom Sadu.\n„Ovo je naš poklon i pristojnoj i dostojanstvenoj Srbiji. A ovo mesto ovde je novosadska Savamala“, rekao je Jeremić pred oko dve hiljade okupljenih pristalica.\nObećao je da „posle Uskrsa“, odnosno posle drugog kruga predsedničkih izbora, u Srbiji više neće moći da se dogodi „nijedna Savamala“.\nKolona je potom krenula ka Sportskom i poslovnom centru „Vojvodina“, gde će biti održan predizborni skup.\nNa čelu kolone bili su dobošari, a gradjani su uzvikivali „Vuče, Vuče!“ noseći zastave Srbije i natpise „Drugi krug“.\nMural, koji je francuski umetnik Gijom Remed poklonio Novom Sadu, prekrečen je u četvrtak, 16. marta, i do danas se ne zna ko je to uradio. Pojedine nevladine organizacije su protestovale zbog toga i najavile nove demonstracije.\nGradonačelnik Miloš Vučević je odbacio optužbe da je krečenje murala organizovala njegova vlast i rekao da se iza protesta „krije politička pozadina“.\nRekao je da se zalaže da veliki grafit stilizovanog muškog polnog organa „ostane što duže na zidu“ i ocenio da to treba da bude „slika i prilika Novog Sada“.\nNa mestu nekadašnjeg murala takodje nepoznati počinioci su dvaput nacrtali veliki muški polni organ, koji je takodje potom prekrečen, a zatim još jedan, koji je i danas na tom zidu.